Monday, 22 February 2016 14:24\nТабиатдаги 5 унсур(ҳаво, сув, ғизо, иссиқлик ва нур) инсон ҳаёти идома топлиши учун зарур ҳисобланади. Булар орасида ҳаво бошқа унсурларга қараганда муҳимроқ деб билинган.\nҲар бир киши кунига 22минг маротаба нафас олади. Бу иш учун у кунига 15 килограм ҳавога эҳтиёж сезади. Инсон 5 ҳафта овқатсиз ва 5 кун сувсиз тирик қолиши мумкун. Аммо ҳавосиз 5 дақиқа ҳам тура олмайди. Биз нафасоладиган ҳаво газлардан, жумладан 78 фоиз нитроген гази, 21 фоиз оксиген гази, 9 фоиз аргон гази ва 3 фоиз диоксид карбон газларидан иборат.\nҲаво вужуди қушлар ҳаёти, ҳайвонлар, ӯсимликлар ва ҳатто микроблар учун ҳам зарур ҳиобланади. Ҳаво қуёшдан тараладиган иссиқликни сақлашдан ташқари ерда ҳам ққуёшнинг зарарли нурларидан ҳифз этади.\nАммо инсон саноат ривожланиши билан ҳавони ифлослаб, табиатга ӯз салбий таъсирини етказкан.\nСаноат корхоналаридан чиқадиган кӯп миқдордаги карбон гази, автотранспорт воситаларидан хориж бӯладиган карбон гази, нефт ишлаб чиқариш қазилмалари ва ер ӯпкалари ҳисбланадиган ӯрмонларни ӯт ёқиб юбориш ҳаво ифлосланишига сабаб бӯлади.\nМутахасислар ҳавонинг ифлосланиши дейилганда, хона ичидаги ҳавонинг ифлосланиши ва атмосферага зиён етказувчи кимёвий, биологик маҳсулотларнинг атроф-мухитга чиқарилишини тушунишади. Уй печлари, автомобиллар, саноат корхоналари ва ўрмон ёнғинлари ҳавонинг ифлосланишидаги асосий омиллар хисобланади. Шу сабабли ҳам атмосфера ҳавосининг ифлосланиши билан боғлиқ муаммо инсоният тўқнаш келган глобал муамолардан бири сифатида тан олинган.\nЯқинда Жаҳон Соғлиқни сақлаш ташкилоти 2012 йилга оид ҳисоботини эълон қилди.\nУнда айтилишича, ҳавонинг ифлосланиши оқибатида юзага келган касаликлар туфайли жаҳон бўйлаб 2012 йилда 7 миллионга яқин киши вафот этган. Бу бир йил аввалги рақамга нисбатан икки баробар кўп экани маълум қилинди.\nБу 7 миллиондан 4 миллион киши уй ҳавоси бузилганидан ва ошхонада ёнадиган ӯчиқларнинг тутни таъсиридан ӯлишган.\nАгар ҳавонинг ифлосланишининг олди олинадиган бўлса миллионлаб кишиларнинг ҳаётини сақлаб қолишнинг имконияти пайдо бўларди, дейилади Жаҳон Соғлиқни сақлаш ташкилоти ҳисоботида.\nҲавонинг ифлосланиши билан боғлиқ касалликлар сўнгги вақтларда кўплаб учрамоқда, -дейилади Жаҳон Соғлиқни Сақлаш ташкилотининг атроф-муҳит ва жамоатчилик саломатлиги бўйича департаменти ҳисоботида.\nҲавонинг ифлосланишига асосан автотранспорт воситалари сабаб бўлмоқда.\nҲурматли тингловчилар! Сиз "Атроф-муҳитни асрвб-авайлайлик" туркум эшиттириши навбатдаги сонини Эрон Ӯзбек Радиосидан тинглаяпсиз. Дастуримиз давомида ҳам биз билан бирга бӯласиз деган умиддамиз\nТаҳлилчиларнинг фикрича, атмосфера ҳавосининг ифлосланиши оқибатида пайдо бўладиган касалликларнинг 40 фоизи юрак хасталиклари хиссасига, яна 40 фоизи эса инсультга, 11 фоизи сурункали хасталикларга, 6 фоизи саратонга, 3 фоизи эса болаларнинг нафас олиш органларида учрайдиган хасталиклар хиссасига тўғри келади.\nҲавонинг ифлосланиши шу даражага етдики, бу жараён ўсимликларнинг фотосинтез жараёнини камайтирмоқда.\nНаботот ва ҳайвонот оламининг ҳар бир тури – табиатнинг тарихан такрорланмас, ягона ва ўзига хос ўрнига эга.\nҲавонинг ифлосланиши ӯсимликларнинг баъзи бир турларини йӯқолиб кетишига ҳам олиб келиши мумкун.\nАтроф-муҳитга лоқайдлик, бутун ҳаёт ва борлиққа бетаважжӯҳ бӯлиш деб билинади. Инсоният ҳаётининг Ер юзидаги ҳаётининг давоми ҳам атроф-муҳитга боғлиқ.


Милоддан аввалги III- аср ўрталарида Бақрия сатраплигининг салавкийлар марказий ҳокимиятига нисбатан мухолифати кучаяди. Милоддан аввалги 250 йилда Бақтрия сатрапи Диодот Бақтрия ерларини Салавкийлар давлатидан ажратиб, Юнон-Бақтрия давлатига асос солади. Бу даврда Юнон-Бақтрия давлатига нафақат Бақтрия ерлари, балки Сўғдиёна ва Марғиёна ерлари ҳам бўйсуна бошлаган эди. Бақтрия ерларининг Салавкийлар давлатидан ажралиб чиқиши аҳолига бир қадар енгиллик беради. Бу даврда Бақтрия сатраплари, бир томондан, салавкийлар марказий ҳокимияти хуружларига қарши курашган бўлса, иккинчи томондан, Парфия подшола ри тажовузига қарши кураш олиб боради. Мустақилликка эришган Бақтрия Диодот I даврида қудратли давлатга айланади. Юнон-Бақтрия подшоси Евтидем даврида мамлакатнинг чегара ҳудудларини мустаҳкамлашга алоҳида эътибор берилади. Милоддан аввалги 206 йилдан бошлаб Бақтрия ерларига Салавкийлар давлатининг солиб турган хавфи йўқотилади. Бу даврда воҳада сунъий суғоришга асосланган зироатчилик ва ҳунармандчиликнинг қатор тармоқлари анча юксалади. Пировард натижада кўплаб шаҳарлар қад ростлайди, хусусан, Миршоди воҳасида яшаган аҳоли Далварзинтепа ўрнидаги шаҳарга, Шеробод воҳасида яшаган аҳолининг бир қисми Жондавлаттепа ўрнидаги шаҳарга, яна бир қисми эса Таллашқон II номи билан аталган манзилгоҳга, Шўрчи қишлоғи ўрнида эса Кофирқалъа (Кампиртепа) cингари шаҳарларга асос солинади. Бу даврда Термиз (Тармита) шаҳрининг майдони бир неча гектарга кенгаяди. Шунинг учун ҳам юнон муаррихлари ўз асарларида Бақтрия хусусида тўхталиб: «Бақтрия — минг шаҳарли мамлакатдир» деб таъкидлаб ўтишлари бежиз эмас эди, албатта.\nБақтрия ўша даврда жуда катгагина қўшинга ҳам эга бўлган, тез-тез бўлиб турадиган жангу жадаллар ҳам Бақтрия тараққиётини тўхтата олмаган. Хўжаликнинг турли соҳаларидаги ривожи натижасида савдо-сотиқ ҳам анча камол топган. Бу даврда бақтриялик савдогарлар Чин-Мочин, Ҳиндистон ва Эрон каби мамлакатлар билан иқтисодий алоқалар олиб борганлар. Бақтрия зироаткорлари етиштирган маҳсулотлар ҳақида юнон ва чин манбаларида ўта ҳаяжон билан сўз юритилади.\nБақтриялик ҳунармандлар олтин, кумуш, қўрғошин, қалайи, мис ва бронзадан жуда нафис зебу зийнат буюмлари, уй-рўзғор ва хўжалик қуроллари ясаганлар. Бу даврда тўқувчилик, кўнчилик, қуролсозлик ва заргарлик ҳунарлари анча юксалади.\nИлмий изланиш натижаларига кўра, Бақтриянинг Салавкийлардан ажралиб чиқиши мил. авв. 256 йилда рўй берган. Бу даврда Диодот Салавкийларнинг Бақтриядаги ноиби эди, у шоҳлик рутбасини фақат Антиох II нинг вафотидан кейин, тахминан мил. авв. 247-246 йилларда қабул қилиши мумкин эди ва Бақтрияда мил. авв. 268 йилдан мил. авв. 230 йилга қадар ҳукмронлик қилади. Диодот I дан кейин Бақтрия тахтини унинг ўғли Диодот II эгаллайди, ундан кейин эса ҳокимият Эвтидемга ўтади. Диодотга ҳамда Салавкийларга қариндошлиги бўлмаган Эвтидем Диодот II ни ўлдириб, тахтни куч билан эгаллайди, бу воқеа мил авв. III асрнинг 20-йилларида содир бўлган. Шундан кейин Салавкийлар шоҳи Антиох III Эвтидемни расмий ҳукмрон сифатида тан олади. Эвтидемдан кейин Юнон-Бақтрия тахтини унинг ўғли Деметрий эгаллайди, бу воқеа тахминан мил. авв. II асрнинг 90-йилларининг охири 80-йилларнинг бошларида юз берган. Страбон маълумотларига таянган тадқиқотчилар Деметрийни «Ҳиндистоннинг истилочиси» деб атайдилар, лекин бу масала фанда ҳали тўла ўз ечимини топмаган. Тангашунослик тадқиқотларининг маълумотларига таянган ҳолда ушбу муаммо атрофлича ўрганилди ва профессор В.М.Массоннинг фикрига кўра, Деметрий ҳукмронлиги йилларида юнонларнинг Бақтриядан Ҳиндистонга силжиши, Юнон-Бақтрия шоҳларининг Ҳинд-Юнон шоҳларига айланиши жараёни бошланади. Кейинчалик бу жараённи Осиёнинг ичкари қисмидан келган кўчманчи қабилалар тезлаштирадилар. Башарти воқеалар ривожига эътибор берсак, Деметрий ўз ҳукмронлигининг сўнгги йилларида Эвкрадит тазйиқи остида Бақтрия мулкларидан сиқиб чиқарилади ва унчалик катта бўлмаган Ҳинд мулкларини бошқариш билан кифояланади.\nЮнон-Бақтриянинг ёзма манбаларда номлари учрамайдиган шоҳлари ҳам бўлганки, масалан, Эвтидем II, Антимах, Панталеон, Агфокл, Гелиокл каби ҳукмдорларнинг номлари бизга фақат тангалар орқали етиб келган. Тангашунослик маълумотларига таянган ҳолда улар ҳукмронлигининг чегаралари масаласи имкон даражасида ўрганилди. Юнон-Бақтрия подшолигида Эвкрадит ҳукмронлиги даврида (у тахм. Мил. авв. 170 йилда ҳокимият тепасига келган) сиёсий вазият анча мураккаб кечади. У сўғдийлар, арахозияликлар, драиглар, арейлар, ҳиндлар ва парфияликлар билан тинимсиз урушлар олиб боришга мажбур бўлди. Унинг даврида парфияликлар Юнон-Бақтрия давлати ғарбий вилоятларнинг маълум қисмини эгаллайдилар. Эвкратид Ҳиндлар шоҳи Деметрий билан жанг қилади ва уни енгиб Ҳиндистонни эгаллайди. Ҳиндистондан қайтаётган Эвкрадит тахт вориси бўлган ўз ўғли томонидан ўлдирилади. Ҳозирги қадар мутахассислар ўртасида Юнон-Бақтриянинг охирги ҳукмдори ва эвкратиднинг қотили Гелиокл деган фикр мавжуд эди. Ёзма манбалар ва тангаларнинг сўнгги таҳлили бу масалага ойдинлик киритиш имконини берди. Унга кўра, Гелиокл Эвкратиднинг отаси бўлган, падаркуш ўғил эса Платон бўлган. Бу машъум воқеа мил. авв. II асрнинг 40-йилларида содир бўлган. Платон тахминан икки йил ҳукмронлик қилган ва у бақтриядаги охирги Юнон ҳукмдори эди.\nБақтрия давлати подшо Демитрий (мил. авв. 199-167 йил.) даврида ўз тараққиётининг юқори чўққисига кўтарилади. У давлат бошқаруви соҳасида ислоҳот ўтказиб, давлатни майда ҳокимликларга бўлиб бошқаради. Демитрий даврида ҳарбий истеҳкомлар ва қалъалар қуришга алоҳида эътибор берилади. Бу даврда Шимолий Ҳиндистон ерлари ҳам Юнон-Бақтрия давлатига бўйсундирилади ва давлат пойтахти Ҳиндистондаги Таксила шаҳрига кўчирилади. Милоддан аввалги 168 йида Бақгрияда давлат тўнтариши содир бўлиб ҳокимият тепасига келган Евкратид ва унинг юнон ворисларининг замонидан Юнон-Бақтрия давлатида сиёсий танглик кучайиб, мамлакат инқрозга юз тутади. Милоддан аввалги 140-138 йиллар оралиғида Сўғд ерлари орқали Бақгрия ерларига кириб келган юэчжи қабилалари Юнон- Бақтрия давлатига барҳам беради.\nКушонлар давлати. Юэчжи қабилалари Бақтрия ерларида ўрнашгандан кейин ҳам маълум вақт ягона давлат барпо қила олмаган. Орадан анча йиллар ўтгач, гуйшуан қабиласи сардори Кудзула Кадфиз бешта қабилани бирлаштириб Кушон давлатига асос солган. Кушон давлатининг дастлабки ўзагини Бақтрия ерлари ташкил этган. Кушонлар давлатининг дастлабки пойтахти ҳам Шўрчи тумани ҳудудида жойлашган Далварзинтепа ёдгорлиги хисобланади. Кушонлар давлатини ябғу унвонига сазовор бўлган ҳокими мутлақ подшо бошқарган. Подшонинг асосий таянчи яхши қуролланган ҳарбий қўшин бўлган. Кушонлар қўшини асосан отлиқ ва пиёда қисмлардан иборат бўлиб, қилич, ханжар, найза ва жанговар болта билан қуролланган. Кушонлар давлатида давлатни сатрапликларга бўлиб идора қилиш тартиби сақлаб қолинган. Кушон подшолари катта ва кучли қўшинга таяниб, мамлакат чегараларини кенгайтириб борганлар. Олиб борилган истилочилик юришлари натижасида Шарқий Туркистон, Шимолий Ҳиндистон ва Марказий Осиёнинг каттагина қисми Кушонлар давлатига бўйсундирилган.\nКушонлар салтанати подшо Канишка даврида (78-123) ниҳоятда гуллаб-яшнайди. Бу даврда Хитой, Рим, Парфия сингари ўша даврнинг нуфузли давлатлари билан савдо-сотиқ, иқтисодий ва расмий алоқалар йўлга қўйилади, маданий соҳадаги алоқалар ҳам анча кенгаяди.\nХитой тарихий манбаларида қайд этилган Гуйшуанлар, милодий 1 асрда Бақтрияда ўз ҳокимиятларини Киосзюко раҳбарлигида ўрнатиб, унинг асли исми Кужула Кадфиз эди. Кужула Кадфиз Хюми, Шуанми, Хейтун Гаофу сулолаларидан иборат тўрт ҳокимликни ҳам ўзига бўйсундирди. Бақтрияда ҳокимиятни мустаҳкамлаб олган Кужула Кадфиз қўшни вилоятлар бўлган Сўғдиёна, Марғиёна, Ҳиндистоннинг шимоли-ғарбий қисмларини истило қилди. Кушонлар империясини мустаҳкамлашда Кужула Кадфизнинг ўғли Янгаочжен, яъни Кадфиз II муҳим аҳамиятга эга бўлган ички-ташқи сиёсат юритиб, Ҳиндистонни Ҳинд дарёси қуйи оқимлари, ҳатто Ганг дарёси водийсигача бўлган ерларни ҳам ўз ихтиёрига ўтказди. Кушонлар давлати Канишка ҳукмронлиги даврида эрамизнинг I аср охири-II аср биринчи чорагида янада кучайди. Кушонлар ҳокимиятни ҳинд заминининг жанубий вилоятлари, Сўғдиёна орқали Фарғона, Шарқий Туркистон ҳам тан олди. Канишка даврида Туркистон ўлкасининг асосий ҳудуларини ўз ҳокимиятига бўйсундириб, Хоразм билан иқтисодий маданий алоқаларни яна мустаҳкамлади. Канишка олиб борган сиёсатни Васишка, Хувишка, Канишка , Васудева, Канишка III, Васудева II лар давом эттириб, сиёсий ҳокимиятни кучайтиришга ҳаракат қилган. Бироқ сиёсий келишмовчилик, ўзаро низо-жанжаллар, ҳокимият учун курашни кучайтириш туфайли кушонлар салтанати аста-секин заифлашиб борган. Кушонлар салтанати сиёсий-маъмурий бошқаруви тизими анъанавий сатрапиялар тизимга мослашув асосида қурилган бўлиб, сатраплар олий ҳукмдор томонидан унинг ишончини қозонган, чамаси ўз доираси намояндалари орасидан танланган. Шу билан бирга сатраплик лавозимига ҳарбий юришларда жонбозлик кўрсатган лашкарбошилар ҳам лозим топилган вақтлар бўлган, умуман олганда эса сатраплар бақтрияликлар орасидан бўлиши шарт эди. Кушонлар давлати армияси яхши қуролланган бўлиб, умумий ҳарбий қудрати 150-200 минг кишини ташкил этди. Кушон жангчилари узунлиги 1 метрдан ошиқроқ ҳар икки томони ўткир қилич, ханжар, найза, жанговар болта, сипқон каби қуроллари билан қуролланган. Кушонлар ҳарбийлар суяк ё шох билан қопланган мураккаб қўш камонни ихтиро қилди. Бу камон Уралолди ерлари орқали Шотландиягача, Шарқда Эрон, Ҳиндистон ва Хитойгача кенг тарқалиб ҳарбий ишларда кенг қўлланилди. Кушонлар даврида мамлакатнинг иқтисодий хўжалиги кенг тараққий этиб, металлсозлик, шишасозлик маҳсулотлари ишлаб чиқариш ривожланиб, олтин, кумуш, қўрғошин, қимматбаҳо тошлар, қурилиш хом-ашёлари қазиб олиш анча такомиллашиб борган. Кадфиз II нинг амалга оширган пул ислоҳоти натижасида 8 граммлик олтин тангалар, кумуш, бронза тангалар савдо муомаласига чиқарилди. Маданий тараққиёт натижасида ёзувлар анча такомиллашиб сўғдча, хоразмча, парфияча, бақтрияча ёзувлар мукаммаллашиб, ижтимоий-сиёсий ва маънавий ҳаётда ижобий натижаларга эришди. Кушонлар даврида Сурхондарё ҳудудида саройлар қуриш, архитектура қурилиши ривожланиб, ҳайкалтарошлик, рассомлик, наққошлик санъати энг юқори натижаларга эришди. Кушонлар империясига хос моддий маънавият асослари кенг ривожланиши туфайли расмий, диний, ишлаб чиқариш, турар жой, сунъий суғориш мудофаа, махсус, тижоратга тааллуқли қурилиш бинолари билан уйғунлашган ҳолда қурилган.\nКушонлар даври моддий ва маънавий маданиятини ўрганишда қадимшунос ва санъатшунос олимлардан В. М. Массон, Б. Я. Ставиский, Л. И. Албаум, Г. А. Пугаченкова, Э. В. Ртвеладзе, Б. А. Турғунов, Т. В. Беляев ҳамда Ш. Р. Пидаевларнинг илмий хизматлари беқиёс даражада каттадир. Ушбу олимлар томонидан олиб борилган илмий изланишлар натижасида кушонлар даврида воҳа шаҳар ва қишлоқлари ҳамда аҳолисининг машғулоти, яшаш тарзи, маданияти, диний эътиқоди ва қўшни давлатлар билан олиб борилган савдо-сотиқ, маданий ҳамда дипломатик алоқалари ҳақидо қимматли маълумотлар аниқланди. Кушон давлати Марказий Осиёнинг жануби-шарқий ва Ҳиндистоннинг шимоли-ғарбий ҳудудларини ўз ичига олган антик давлат эди. Унинг шимолий чегараси Дарбанднинг Кушон давридаги девори билан чегараланади. ХХ асрнинг 80-йилларида бу деворни академик Э. В. Ртвеладзе кашф этган.\nБироқ Габаза вилоятининг жойлашган ўрни масаласи ҳозирга қадар узил-кесил ҳал қилинмаган. ХИХ-ХХ аср бошларидаги топографик хариталарда Оқработдан ғарбдаги жойлар «Габзан» деб белгиланган. Арманистон манбалрида Аранг (Амударё) дарёсига яқин ерда жойлашган Гозбон ҳақида маълумотлар бор. Арман тарихчиси Себеоснинг хабар беришича, форс йўлбошчиси Меҳривандак «Бахл (Балх) ва Улуғ дарё нариёғидаги Казбион деган жойгача бутун Кушонлар мамлакатини қўлга киритган». Юқоридаги маълумотлардан Казбион, Гозбун, Гозбон ва Курсий Руфнинг Габаза-Газаба тушунчалари турли асрларга оид бир умумий вилоятнинг номи эканлиги англашилади. Ушбу вилоятнинг жойлашган ўрни хусусида олимлар турлича қарашларни илгари сурдилар. И.Марквартнинг фикрига кўра, Казбион Бухоро воҳасида жойлашган, кўпчилик олимларнинг тахминига кўра, Казбион Қаршидан ғарбдаги Каспи (ўрта асрлардаги Кесба) шаҳри харобалари ўрнида бўлган. Умуман, олимлар узоқ йиллар мобайнида турли манбаларга асосланиб, Габаза-Газабани турли ҳудудларда жойлаштиришга ҳаракат қилдилар. Боғлон вилоятидаги Хулм ҳудуди, Талиқон (Тахор вилоятининг маркази) ҳудуди, Қундуз дарёсининг Боғлон ва Ишкимиш орасидан оқиб ўтувчи бир ирмоғи бўйидаги ерлар, ҳозирги Афғонистоннинг шимолий-ғарбида жойлашган Керки шаҳри орасидаги ерлар шулар жумласидандир.\nАрман манбаларини таҳлил қилган Э.В.Ртвеладзе юқоридаги ҳудудларнинг бирортаси ҳам Габаза вилояти ҳудудига тўғри келмаслигини ишонарли тарзда асослаб берди. Унинг фикрига кўра, Газаба-Габаза-Казбион-бу тоғли жойнинг номи бўлиб, у бир томондан Дарбанд ҳамда Темир Дарвоза, иккинчи томондан Ёртепа ва Ғузор оралиғида жойлашган.\nЭнг сўнгги археологик ҳамда топографик тадқиқотлар натижалари, ёзма манбалар ва тангашунослик маълумотларини ўзаро қиёслаш натижасида Габаза вилоятининг жойлашган ўрнини янада ойдинлаштириш имкони пайдо бўлди. Уларга таянган ҳолда айтиш мумкинки, Гозбон вилояти Жанубий Сўғддан Амударёга қадар чўзилган кенг ҳудудда жойлашган тоғли вилоят бўлиб, у қатор тоғ тизмаларидан иборат бўлган жануби-ғарбий Ҳисор тоғ тизмини тўла қамраб олган. Унинг асосини Амударёдан Темир Дарвозага қадар бўлган ҳудудда ястаниб ётган Кўҳитанг тизмаси ташкил этган ва унинг шимолдаги чекка шаҳри арман тарихчиси Себеос томонидан шакли бузиб ёзилган Казбион шаҳри бўлган.\nКейинги пайтларда Кушонлар давлатининг шимолий чегаралари масаласи ҳам маълум даражада кўриб чиқилди. Ушбу масала илк бор 1938 йили С.П.Толстов томонидан кўтарилган эди. Унинг фикрича, Сўғдиёна Кужула Кадфиз ҳукмронлиги даврида Кушонлар салтанати таркибига қўшиб олинган. Кейинчалик у Хоразмда топилган тангаларга асосланиб, Хоразмни ҳам Кушонлар давлати таркибига киритади. Кушонлар давлатининг шимолий ҳудудлари тўғрисидаги С.П.Толстов хулосалари кейинги тадқиқотчилар учун узоқ вақт илмий асос бўлиб хизмат қилди, натижада қатор бошқа ўлкалар ҳам ушбу салтанат таркибига киритила бошланди. Жумладан, 1950 йилга келиб К.В.Тревер Чоч вилоятини ҳам Кушонлар давлати таркибига киритади. Тяншан ва Помир-Олтойда олиб борилган археологик қазишмаларнинг якунларига асосланган А.Н.Бернштам Фарғонани ҳам Кушонлар давлати таркибига киритади. Кейинчалик Уструшона ҳам Кушонлар империяси таркибида бўлган деган фикр пайдо бўлади.


Хорхе Фоссати: Эртага Ўзбекистон ҳам биздан қўрқишига асос бор\n27 март,2017, 11:52 1299\nБугун ЖЧ-2018 3-саралаш босқичидан ўрин олган Ўзбекистон - Қатар ўйини олдидан матбуот анжумани бўлиб ўтди. Унда дастлаб меҳмонлар устози Хорхе Фоссати иштирок этди.\n- Гуруҳ ҳақида гап борар экан, ҳар битта ўйин жуда мураккаб ва муҳимлиги билан ажралиб туради. Бу олдиндан маълум эди. Албатта, Биз Ўзбекистон миллий терма жамоаси ҳурмат қиламиз.\nҚатар Тошкентда Ўзбекистонни мағлуб этмаган. Мураббий бу борада қандай фикрда?\n- Олдинги ўйинлар бу шунчаки рақамлар ва статистика. Эртага биз Қатар футболида янги саҳифа яратишга ҳаракат қиламиз.\nЎзбекистоннинг кучли ва кучсиз жиҳатлари нимада?\n- Ўзбекистон терма жамоа шаклланган жамоа. Уларнинг олдиндан ўйлаган режалари мавжуд. Уларнинг шаклланган ўйинлари ҳам алоҳида эътиборга молик.\nСурия Ўзбекистонни мағлубиятга учратгани сизни ҳайратлантирдими?\n- Бу гуруҳда осон ўйинлар йўқ. Учрашувлардаги ҳисобларга эътибор берсак кичик ҳисоблар қайд этилмоқда. Агарда қайсидир терма жамоа йирик ҳисобда ғалаба қозонганида бу мени ҳайратланарди.\nКарлуш Кейруш жамоасига қарши бошқа жамоалар қийин ўйин олиб боришмоқда. Мутахассис сифатида Кейруш жамоаси ўйинини қандай атайди?\n- Эроннинг ҳимоя чизиғи алоҳида эътиборга молик. Улар орқада жуда эҳтиёткор ўйин намойиш этишади. Аммо уларнинг ҳужумлари борасида унчалик ҳам мақтана олмайди. Буни уларнинг натижаларидан билиб олса бўлади.\nЎзбекистонни хурмат қиламиз. Улар таркибида кучли футболчилар етарли. Аммо бизда ҳам маҳоратли ўйнчилар жамланган. Шунинг учун эртага уларга ҳам осон бўлмаслиги аниқ.\nҚатар чемпионатида тўп тепадиган Сардор Рашидов ва Темурхўжа Абдуҳолиқов майдонга тушиши мумкин. Бу уларга яхши бўладими ёки ҳавотирли?\n- Албатта, Ўзбекистон таркибида Қатарда фаолият олиб борадиган 2 футболчи бор. Бу уларга осон бўлса, биз учун ҳам қулай бўлиши мумкин. Чунки биз ҳам улар ҳақида яхши биламиз. Умуман олганда ҳозир қайсидир футболчи ҳақида маълумот топиш қийин эмас. Интернет бор. Муаммо йўқ.\nҚатар термасидаги футболчиларнинг ёши борасида қандай фикрдасиз?\n- Мен терма жамоага чақирадиган футболчиларнинг ёшига эътибор бермайман. Чунки у футболчи терма жамоага ёрдам беришга тайёр бўлса ёшми ёки қари фарқи йўқ. Бизда 20 ёшли футболчилар ҳам бор. Эртага улар ҳам майдонга тушишлари мумкин.\nЭслатиб ўтамиз, Ўзбекистон - Қатар ўртасидаги баҳс эртага соат 18:00да старт олади.\nСанжар Турсуновнинг жамоаси ўз дарвозасидан 8 та тўп олиб чиқди 400 19.11.2017\nАбдухолиқов жамоасининг ғалабасига муносиб хисса қўшди (видео) 177 18.11.2017\nФИФАнинг собиқ вице-президенти ЖЧ-2022 мезбонлиги учун Қатардан қанча пул талаб қилгани маълум бўлди 237 16.11.2017\nНигериядан ажойиб камбэк, Қатарда дуранг 252 14.11.2017\nЛа Лига президенти ПСЖ ва “Манчестер Сити” ни муттаҳамликда айблади 284 14.11.2017\nТеглар: Хорхе Фоссати Қатар


Расул Кушербаев UzAuto Motors Cobalt’ни ўриндиқ иситиш модулисиз таклиф қилганини танқид қилди. Компания бунга жавоб қайтарди » Sangzor.uz - Жиззах янгиликлар портали\nSangzor.uz - биз сизга яқинмиз! » Авто » Расул Кушербаев UzAuto Motors Cobalt’ни ўриндиқ иситиш модулисиз таклиф қилганини танқид қилди. Компания бунга жавоб қайтарди\nUzAuto Motors яримўтказгичлар танқислиги сабаб Cobalt’ни харидорларга ўриндиқ иситиш модулисиз, 1 миллион сўмга арзонроқ етказиб беришни таклиф қилганди. Олий Мажлис Қонунчилик палатаси депутати Расул Кушербаев буни истеъмолчилар ҳуқуқларини бузиш деб баҳолади.\nРасул Кушербаев ўз танқидида қуйидаги бир қатор саволларни ўртага ташлаган:\nКомпания нега бошқа мамлакатлар автомобиль саноатига ўхшаб аввал автомобилни ишлаб чиқариб кейин сотувга чиқармаяпти? Нега йўқ нарсага олдиндан пул олади?\nКомпаниянинг истеъмолчига кўрсатмаган хизмат ёки бермаган товари учун олдиндан ҳақ тўлаб ишлаши ҳалол ва қонунийми?\nКомпания нуқсонли товар бергани ёки истеъмолчига вақтида товарни бермагани учун неустойка(пеня) ҳам тўлаши керак. Бунинг ҳисоб-китоби борми?\nДепутат, шунингдек, «Истеъмолчиларнинг ҳуқуқларини ҳимоя қилиш тўғрисида»ги қонуннинг 19-моддасида «Нуқсонлар белгиланган муддатда бартараф этилмаган, шунингдек, иш бажаришни (хизмат кўрсатишни) бошлаш ва тугаллаш кечиктирилган тақдирда ижрочи истеъмолчи ҳар бир кечиктирилган кун, соат (агар муддат соатларда белгиланган бўлса) учун иш (хизмат) қийматининг ёки буюртма қийматини (агар унинг қиймати алоҳида белгиланмаган бўлса) бир фоизи миқдорида неустойка (пеня) тўлайди», деган норма борлигини билдириб ўтган.\nUzAuto Motors депутатнинг танқидига жавоб қайтариб, компаниянинг позицияси харидорларга танлов ҳуқуқини бериш — автомобилни ўриндиқ иситгичи опциясиз 1 миллион сўм компенсация билан қабул қилиб олиш ёки етишмаётган деталнинг етказилишини кутиш эканлигини маълум қилди.\nМуносабатида тўлиқ комплектацияли автомобилни етказиб бериш муддати ўз кучида қолиши таъкидланган.\n«Яримўтказгичларнинг танқислиги, ишлаб чиқаришнинг қисқариши, навбатлар — бутун дунё автомобилсозлик саноати кризис даврни бошдан кечирмоқда. UzAuto Motors ҳам бундан мустасно эмас. Яримўтказгич компонентининг етишмовчилигига тўхталадиган бўлсак, бу юзага келган вазият форс-мажор бандига тўғри келади. Форс-мажор ҳолатлар юзага келганда жарималар кўзда тутилмаган», — дейилади UzAuto Motors хабарида.\nШунингдек, автомобилни харид қилиш шартномасида истеъмолчи тўловни тўлиқ қайтариш шарти билан маҳсулот харидидан воз кечиши, алмаштириши ёки комплектация ўзгаргани учун қайта ҳисоб-китоб қилиши кўрсатилган 2.4 банд борлиги қайд этилган. «Сўнгги танлов харидорда қолади. Истеъмолчи ҳуқуқи ҳурмат қилинади», — деб таъкидланган хабарда.\nБундан ташқари, компания ўриндиқ иситгичи модулисиз бериладиган автомобиль нуқсонли («брак») деб аталмаслигини билдирди.\n«Қўшимча опциянинг йўқлиги яроқсиз ҳисобланмайди. Ушбу қонунда ‘брак’ (яроқсиз) сўзининг ўзи умуман йўқ. Халқ сайлаган депутат ‘брак’ (яроқсиз) сўзи билан маҳсулотдаги етишмовчиликни назарда тутган кўринади. ‘Истеъмолчилар ҳуқуқларини ҳимоя қилиш тўғрисида’ги қонуннинг 19-моддасига биноан, маҳсулотдаги етишмовчилик — бу маҳсулотни тўлиқ мақсадли ишлатилишидаги камчиликдир. Яъни ҳурматли депутат, ўриндиқ иситгичисиз автомобилдан фойдаланиб бўлмайдими? Бундан кўриниб турибдики, депутат кўрсатган қонунини ўзи ўқимаган.\nНотўғри талқин, ўзбошимчалик билан хулоса чиқариш, фуқароларни чалғитиш UzAuto Motors экспертларида халқ депутати ўз мамлакатининг қонунчилигини билишига жиддий шубҳа уйғотди. Шундай қилиб, бирор-бир депутат норматив ҳужжатларни ўзича талқин қилиб, ихтиёрий равишда ёки беихтиёрий ўз аҳолисини норозиликка чақиришга қанчалик ҳақли?», — дея якунланган UzAuto Motors муносабати.\nКомпания яримўтказгичлар танқислиги сабаб ишлаб чиқариш кескин тушиб кетгани ва оқибатда етказиб бериш муддати ҳам узайганини май ойларида маълум қилганди.\nUzAuto Motors’нинг ҳар бир автомобилида 100—300 та яримўтказгичлардан фойдаланилган эҳтиёт қисмлар мавжуд. Улар спидометр, электр кучайтиргич, магнитола, шунингдек, навигация ва бошқа жойларда ишлатилади.\n"Монополчи, мард бўлинглар!" Нега депутат Расул Кушербаевнинг жонли эфирда жаҳли чиқди? (тўлиқ видео)\n“UzAuto Motors” Кушербоевнинг устидан арз қилиб, парламентга хат киритди


Еттинчиси. Яна бир давлат Қатар билан алоқаларни тўхтатди\n14:55 / 05.06.2017\nМальдив ҳукумати Қатар билан дипломатик муносабатларни тўхтатгани ҳақида маълум қилди. Бу ҳақда Al Arabiya телеканали хабар тарқатди.\nШу тариқа, Форс кўрфазидаги араб давлати - Қатар билан алоқаларни узган мамлакатлар сони 7тага етди. Бунгача Саудия Арабистони, БАА, Баҳрайн, Миср, Яман ва Ливия бу давлат билан дипломатик муносабатларни тўхтатганди. Покистон муносабатларни узмаслигини маълум қилган, Эрон ҳозирча воқеаларга муносабат билдирмаяпти.\nҚатар Ташқи ишлар вазирлиги бу қарорни «асосланмаган фикрларга таянган ҳамда тўғри бўлмаган чора», деб баҳолади.\nАҚШ Давлат департаменти раҳбари бу вазиятга муносабат билдириб, Рекс Тиллерсон Форс кўрфази мамлакатларини бирдамликка чақирди.\nҚатар ва Форс кўрфази давлатлари ўртасидаги зиддият Ар-Риёдда бўлиб ўтган Форс кўрфази мамлакатлари ва АҚШ саммитидан кейин юзага келди. Ўшанда Қатар янгиликлар агентлиги мамлакат амири номидан нутқ эълон қилган, унда Эрон билан алоқалар ўрнатиш ёқлаб чиқилганди.\nКейинроқ Қатар ТИВ расмий вакили агентлик сайтига хакерлар ҳужум қилиб, нутқни улар жойлаштирганини маълум қилди. Аммо Саудия Арабистони, БАА ва Баҳрайн бу раддияни ишончсиз деб ҳисоблади.\nҚатар Мальдив дипломатик муносабатлар


Башар Ассад учинчи муддатга Сурия президенти сифатида қасам ичди\nБашар Ассад учинчи муддатга Сурия президенти сифатида қасамёдга келтирилди. Уч йилдан бери фуқарлар урушини бошдан кечираётган мамлакат раҳбари қасамёд берганидан кейин қилган чиқишида Ғарб ва Араб давлатлари Сурияда “террорчиларни қўллаб-қувватлаётгани учун жавоб беради”, дея таъкидлади.\nМухолифат билан Ғарб давлатлари кўзбўямачилик, дея тан олмаган ўтган ойдаги сайловда ғолиб деб эълон қилинган Ассад 16 июль куни сурияликларга қилган мурожаатида хорижликлар авж олдрган “чиркин урушда” Сурия ғалаба қозонди, дея иддао қилди.\nАссад расмий натижаларга кўра, 88,7 фоиз овоз олган, лекин овоз бериш мамлакатнинг жанглар давом этаётган ва мухолифат назоратида бўлган ҳудудларида ўтказилмади.\nУч йилдан ошиқ вақтдан бери давом этаётган фуқаролар урушида 170 мингдан ошиқ одам ҳалок бўлди ва мамлакат аҳолисининг учдан бир қисми ўз жойларини ташлаб кетишга мажбур бўлди.


Оролни қутқариш мумкин: ўзбек олими бунинг лойиҳасини тақдим этди\n09:25 / 28.03.2017\nОрол денгизини тўлиқ қайта тиклаш имкони йўқлиги тобора аён бўлиб бораётгани, 5,5 миллион гектардан ортиқ майдонда Оролқум саҳроси пайдо бўлгани, ундан 100 миллион тонна чанг ва заҳарли тузлар кўтарилиб, кучли шамоллар қанотида қум бўронлари мазкур ҳудуддан анча олис минтақаларга тарқалаётган бир шароитда Орол минтақасида дарахтзорлар ташкил этиш ўта долзарб масаладир.\nОрол ҳудудида 2-3 йил ичида миллионлаб кўчатлар етиштириш мумкин. Ўша ерда ўстирилган кўчатлар шу ернинг шароитига мослашиб, Орол ҳудудининг барча ерида ўсаверади.\nАввало, Фарғонада бажариладиган ишлар лойиҳаси билан танишсак. Бунинг учун фермер хўжаликлари ерлари атрофидаги терак, тол каби дарахтларнинг сурх новдаларини апрель ойигача кесмай туриш лозим. Март ойида фермерлар ери атрофидаги қаламчабоп сурх навдаларини кесиб олиб келиш, улардан кўчатбоп қаламчалар тайёрлаш керак бўлади. Тайёрланган қаламчаларни 100 тадан боғлаб, қопларга жойлаш ва 3 кундан кечиктирмай Нукусга жўнатиш, бундан ташқари, октябрь, февраль ёки март ойларида Жўқори Кенгешга 2 кишини расмий хат билан юбориш керак. Чунки экиладиган майдонларни аниқлаб келиш зарур бўлади.\nНукусда бажариладиган ишларни қуйидагилар ташкил этади:\n1. Октябрь, ноябрь ойларида кўчат экиладиган майдонларни аниқлаш, маҳаллий ўғит солиш, ерни шудгорлаб, бир икки марта яхоб бериш;\n2. Тайёрланган майдонларга нечта кўчат (қаламча) экиш мумкинлиги ҳақида Фарғонага хабар бериш.\nИЗОҲ: 1 сотихга 800 тадан 1000 тагача қаламча экилади.\n3. Юборилган кўчатларни 2-3 кундан кечиктирмай экиш (экиш агротехникасини билиб олиш).\n4. Кўчатларни парваришлаш учун масъул шахсларни белгилаш.\nЛойиҳанинг долзарблиги шундан иборатки, Республикамизнинг Биринчи Президенти Ислом Каримов Оролни қутқариш халқаро жамғарма раиси сифатида Орол денгизи қуриши оқибатлари инсоният хавфсизлигига таҳдид солаётганлигини 1993 йилда БМТ Бош Ассамблеясининг 68-сессиясида ташвиш билан айтган эди. Президентимиз Шавкат Миромонович Мирзиёев ҳам 2017 йилнинг январь ойидa Орол ҳудудида кўплаб кўчатлар экиш лозимлигини таъкидлади.\nАлоҳида таъкидлаб ўтиш лозимки, Нукус шаҳрида бўлиб, бу ҳудудда қандай дарахтлар кўпроқ ўсиши аниқланди.Ташқаридан юборилаётган кўчатлар у ернинг шароитига мослаша олмай кўпчилиги қуриб қолаётганини кўрдик ва шу ернинг ўзида кўчат етиштириш лозимлиги ўрганиб чиқилди.\n2013, 2014, 2015 йилларда тажриба сифатида терак, тол, сапура каби дарахтларнинг сурх новдаларидан 100000 та қаламча, 1200 та турли мевали дарахт кўчати Нукусга юборилди. 2015 йилнинг июнь ойида Нукусга бориб, кўчатлар қандай ўсаётгани билан танишдик. Манзарали дарахт қаламчалари 80-90 фоиз, мевали дарахт кўчатлари 50-60 фоиз кўклабди. Айниқса, ўрик, олма, ёнғоқ кўчатлари яхши ўсибди. Ўша ерда етиштирилган кўчатлар шароитга мослашиб, Орол минтақасининг ҳамма жойида ўсаверади.\nБундан ташқари, одамлар ўзлари етиштирган кўчатларни қаерга эксалар ҳам меҳр билан парвариш қиладилар. Эккан дарахтини ташлаб, ҳеч ким ҳеч қаерга кетгиси келмайди. Бу - демографик муаммони ижобий ҳал қилишга кўмаклашади.\nШу тажриба асосида 2-3 йилда Орол минтақасида миллионлаб кўчатлар етиштириш мумкин. Кўчатлар 5-6 йилда катта дарахт бўлади, дарахтларни кесиб, турли қурилиш материаллари олиш, гугурт ишлаб чиқариш фабрикаси қуриш мумкин, бу билан юзлаб ишчи ўринлари яратилади, чиқиндиси эса ўтин бўлади. Дарахтлар тўнгагидан ўсиб чиқадиган сурх новдалар 4-5 йилда яна катта дарахт бўлади.\nМуҳими, бу лойиҳанинг кўп бандларини ҳашар йўли билан бажариш мумкин. Давлат бюджетидан кўп маблағ талаб қилинмайди.\nОна юртини, она табиатни севган ҳар бир софдил инсон бу лойиҳани маъқуллайди, имкони бўлса кўмаклашади, деб ишонамиз.\nФилология фанлари номзоди.\nОрол ўзбек олими\nЎзбекистон бош вазири ўринбосари эртага Туркманистонга боради\nШахсий манфаат илинжида\nГуттериш дунё аҳлини Орол денгизи фожиасидан тўғри хулоса чиқаришга чақирди


«Мевадан қандайдир вирус юқиши ҳолати ҳали кузатилмаган» — Вазирлик яна бир бор коронавирус ҳақидаги миш-мишларни рад этди - Zamin.uz\n18:48 / 28 января 2020\nСоғлиқни сақлаш вазирлиги ижтимоий тармоқларда Ўзбекистонга коронавирус инфекцияси кириб келгани тўғрисида тарқалган хабарларга муносабат билдириб, бундай хабарлар ёлғонлигини маълум қилди.\n«Ижтимоий тармоқларда тарқалган коронавирус инфекциясининг юртимизга кириб келганлиги, жумладан, Жиззах ва Бухоро вилоятларида тарқалганлиги ҳақидаги хабарлар ҳақиқатга мутлақо зид. Бу тўғрисида «Жиззахда коронавирус инфекцияси тарқалганлиги ҳақидаги хабарлар асоссиз» сарлавҳали хабарда ҳам батафсил тўхталиб ўтилган эди.\nШу ўринда мева-сабзавотлар, жумладан, банандан ушбу вирус юқиши мумкинлиги ҳақидаги чиқишларга ҳам ойдинлик киритиб ўтсак.\nСоғлиқни сақлаш вазирлиги ҳузуридаги Санитария-эпедимиологик осойишталик агентлиги мутахассиси Қамариддин Боқиевнинг таъкидлашича, мамлакатимизга хориждан кириб келган мева-сабзавотлар, хусусан, бананлар Вазирлар Маҳкамасининг сертификатлаштириш тартибига оид 318-сонли қарорига асосан текширувдан ўтказилади. Биринчи навбатда, Вазирлар Маҳкамаси ҳузуридаги Ўсимликлар карантини инспекцияси томонидан фитосанитария хулосаси берилади. Кейин Соғлиқни сақлаш вазирлиги ҳузуридаги Санитария-эпидемиологик осойишталик агентлиги таркибидаги Санитар-эпедимиологик хулосалар бериш бўлимларида хавфсизлик кўрсаткичлари бўйича текширилиб, санитар-эпедимиологик хулоса тақдим этилади. Шундан сўнг «Ўзстандарт» агентлигидан мувофиқлик сертификати олингач, хориждан келтирилган мева-сабзавотлар сотувига рухсат берилади», дейилади Соғлиқни сақлаш вазирлиги Жамоатчилик билан алоқалар бўлими хабарида.\nВазирлик мутахассиси мева-сабзавотлардан коронавирус юқиши ҳақидаги хабарлар юзасидан ҳам изоҳ берган.\n«Хитойдаги хавотирли эпедимик вазиятдан келиб чиққан ҳолда, қатор озиқ-овқатлар, жумладан, мева-сабзавотлар бўйича ҳам турли текширувлар олиб бориляпти. Лекин бу илмий жиҳатдан ҳали исботланмаган.\nАйни пайтда коронавирус юқишига турли ҳайвонлар ва денгиз маҳсулотлари сабаб бўлаётгани тахмин қилинмоқда. Аммо айнан қайси биридан юқиши мумкинлиги ҳақида ҳам аниқ тўхтамга келингани йўқ. Умуман олганда, мева-сабзавотларни ювмасдан ейиш қайсидир касалликлар келиб чиқишига сабаб бўлиши эҳтимоли бор. Бироқ айнан мева-сабзавотлар истеъмоли сабаб қандайдир вирус юқтириш ҳолатлари ҳали кузатилмаган», – дейди Қамриддин Боқиев.\nВазирлик коронавирус Ўзбекистон ҳудудига кириб келишининг олдини олиш бўйича барча зарур-чоралар кўрилганини билдирган.\n«Алоҳида таъкидлаш лозимки, ушбу коронавирус инфекциясига қарши юртимизда керакли барча чоралар кўрилмоқда. Хусусан, мамлакатимиз ҳудудига коронавирус инфекциясининг кириб келиши ва тарқалишининг олдини олиш борасида Соғлиқни сақлаш вазирлиги ва бошқа тегишли ташкилотлар томонидан барча зарур чора-тадбирлар амалга оширилмоқда.\nЯна бир бор эслатиб ўтамиз, коронавирус инфекцияси ва у билан боғлиқ вазият юзасидан Соғлиқни сақлаш вазирлиги ҳузуридаги Санитария-эпидемиологик осойишталик агентлигининг (71) 276-46-65, (71) 276-49-66 телефон рақамларига мурожаат қилишингиз мумкин», дейилади вазирлик хабарида.\nЎзбекистонда коронавирусга чалинишнинг янги ҳолатлари қайд этилмади\nЎзбекистонда тиббий ниқобларнинг экспорти тўхтатилади\nПрезидент коронавирус бўйича фармойиш чиқарди\nХитой билан авиаалоқа тўхтатилди, Хитойдаги фуқаролар Ўзбекистонга қайтарилади\nСоғлом одамларнинг ташқи муҳитдан коронавирус юқтириш эҳтимоли маълум қилинди\nЎзбекистонда ўпканинг сунъий вентиляцияси аппаратлари (ИВЛ) ишлаб чиқариш йўлга қўйилади\nКоронавирусга чалинган одам организмида қандай ўзгаришлар кузатилади?\nГвардиоланинг онаси коронавирусдан вафот этди\nХитой коронавирус туфайли катта товон тўлаши мумкин


Қизиқ: Испания қироли Фелипе VI Нурсултон Назарбойни Избелла Католик ордени билан мукофотлабди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n15:00 - Қизиқ: Испания қироли Фелипе VI Нурсултон Назарбойни Избелла Католик ордени билан мукофотлабди\nҚозоғистоннинг расмий давлат хабар агентлиги Казинформ Қозоғистонг Президентининг матбуот хизматига асосланиб хабар беришича, бугун Остонада Испания парламентининг раиси Ана Пастор ўз мамлакатининг қироли Фелипе VI номидан Қозоғистон Президенти Нурсултон Назарбойга Изабелла Католик орденини топширибди. Қирол Фелипе VI нинг Нурсултон Назарбойга орден бериш ҳақидаги фармони қачон чиқарилгани айтилмаган.\nНурсултон Назарбой ўз навбатида Фелипе VI ва Ану Пасторга юксак мукофот берилиши туфайли миннатдорчилик билдирибди.\nХабарда айтилишича, қирол Фелипе VI шу йил 9 июнда “ЭКСПО-2017” халқаро кўргазмасининг очилиш маросимида қатнашиш учун Остонага келган экан. Шак-шубҳасиз у ўшанда Қозоғистон президенти билан учрашган ва, тахмин қилиш мумкинки, у ўша учрашув таасуроти остида Нурсултон Назарбойни бундай орден билан мукофотлаш қарорига келган. Агар у бундай мукофот ҳақида аввал ўйлаган бўлса эди, Остонага келишдан аввал фармон чиқариб, орденни Нурсултон Назарбойга ўзи топшириб кетган бўларди.\nҚозоқларнинг хабарида орден бериш маросимидан расм берилмаган, бу орденнинг тарихи тилга ҳам олинмаган. Бошқа манбалардан олган маълумотларимизга кўра, бундай орден Испания қироли Фердинанд VII тарафидан 1815 йили ҳозир Испания таркибида бўлган Кастилиянинг 15 асрдаги қироличаси Изабелла Католик I шарафига таъсис этилган экан.


Ушбу китоб улуғ имом, «ҳужжатул-ислом» Муҳаммад ибн Муҳаммад ибн Аҳмад Абу Ҳомид ат-Тусий ал-Ғаззолийнинг Байрутда нашр қилинган IV жилдлик «Иҳёу улумиддин» («Дин илмларини жонлантириш») асаридан танланди.\nКитобда тавба амали билан боғлиқ барча ҳолат-ҳусусиятлар Қуръон, ҳадис ва солиҳ салафларимизнинг сўзлари асосида батафсил ёритилган.\n«Тавба китоби»дан ислом тарихи, иймон асослари ва тақво масалаларига қизиққан кенг китобхонлар оммаси фойдаланишлари мумкин.\n Ўзбекистон Республикаси Вазирлар Маҳкамаси ҳузуридаги Дин ишлари бўйича қўмитанинг 5506-сонли хулосаси асосида чоп қилинди.\nТаржимон: Рашид Зоҳид\nНоми: «Тавба китоби»\nЎлчами: 60x90 1/16\nСотилган сони: 85\nКўрилган сони: 14867\nТавба китоби, Tavba kitobi\n«Тавба йўли» Гиёҳвандлик асримиз вабосига айланиб бораётгани бугунги кунда барчани ташвишга солмоқда. Унга қарши кинофильмлар ишланмоқда, бадиий а..\n«Маърифатул асрор»(қайта нашр)Нафс ва қалб тарбиячиси валийюллоҳ Ҳаким Термизий (қаддасаллоҳу сирраҳу) ўзининг "Маърифатул асрор" китобида тасаввуф до..\n«Умрнинг бир лаҳзаси»\n«Умрнинг бир лаҳзаси» Ушбу китобга ёзувчи Аҳмад Муҳаммад Турсуннинг аввал "Шарқ юлдузи” журналида, сўнгра Тошкент ва Москва н..


ЎзА - Она тилини ардоқлашга барча бирдек масъул\n14.08.2020 Чоп этиш версияси\nОна тилини ардоқлашга барча бирдек масъул\nКомпьютерда ёза туриб бехосдан, ёзув форматини ўзгартириб, ҳарф теринг, бирдан остига қизил чизиқ тортилади. Адашмадингми деб, ишора беради. Англайсиз хатолик ўтди.«Мия»сига шундай сингдирилганда. Эътиборли бўласиз, қизил чизиқ тушмаслиги учун матнни оби-тобида терасиз. Диққатни оширасиз, хатолик ўтмасин, шу техникада мени «изза»қилмасин деган ўй хотирингизда туради.\nМактабда ўқиб юрган кезларимиз, билмасвойлиги аён бўлган ўқувчини муаллим бурчакка турғазиб қўярди. Толиққан тенгдошимиз, бу хатони бошқа такрорламасликка сўз берар ва уддасидан чиқарди ҳам.Агар шу каби усул, бугун қўлланилса, билмасвойлар касрига қанчадан-қанча бурчакларимиз банд бўлиб тураверар эканда. Секин деразадан кўчага боқаман. Алмойи-алжойи кўча ёзувларини кўриб пешонангиз тиришади, ўқий олмай албатта. Бу нима дегани экана, деб сўз бисотингизни обдон ковлашга ўтасиз, агар шунга яқин бирон маъно топсангиз, дўппингизни осмонга отинг. Аммо... «Ландия», «Леди»,«Бутик», «Ламоур», «Криша»,«Вундеркинд», «Солнышко», «Максдизайн», «Леса прокат», «Микросалон», «Ксерокс», «Запчасти», «Турция кийимлари», «Любимый»,«Оптом моллари»...\nАна бўмасам... Дўкон эгаси, унинг диди, фаҳм фаросати, юртга бўлган меҳру оқибати ҳақида шуурингизда чизгилар чиза бошлайсиз. Майли жуда уддабурон, тадбиркор, йўқ жойдан бор қиладиган, ишни кўзини билган одамдир. Аммо, биргина пештоқдаги мана шу пешлавҳа ҳаммасини хира қилди. Унинг иш фаолияти кўзгусига доғ бўлиб тушди.\n– Кўча ёзуви кўпники. Одамларнинг эътибори, нигоҳидаги иш. Шунчаки ёзувда, компьютерда борини чиқариб олиб келиб илдик деганларни асло оқламайман, – дейди ижодкор Лола Ўроқова. – Қаранг, тилимизда қандайин бетакрор, айтган сари дилинг очиладиган сўзлар бор. Китоб тумани бўйлаб кетаверсангиз,«Зартола», «Садаф», «Мингчинор», «Анор» номи остида фаолият юритаётган тадбиркорларга дуч келасиз. Ич-ичингиздан мамнун бўласиз, лекин бу каби кўча ёзувлари бармоқ билан санарли. Алмойи-алжойи номларни пешонасига илиб қўйиб иш юритаётганлар олдига борсангиз, саволингизга жавоб – «Шу замонавий бўлсин, дедикда» бўлади. Ўйлаб ўйимга ета олмайман, дуч келган номни фирма ёки дўконга қўйиш қачондан замонавийлик белгиси бўлиб қолди-а. Биз туманда тадбиркорлар, ташқи кўча ёзувларни тайёрлаш билан шуғулланувчилар учун телеграм канали ташкил этдик. Унга таниқли филолог, ўқитувчи ва ижодкорларни жалб этганмиз. Мақсад, касалликни даволаш эмас, олдини олиш. Яъни, фалон сўмга тайёрланган, аммо хатоси бор реклама ёзуви ёки пешлавҳани бартараф этишдан кўра, уни тайёрланишидаёқ хатоликка йўл қўймаслик. Ҳозир эса, маҳсулот ёки буюртмани тайёрлашдан олдин тадбиркор фикрлашади, таклиф этилаётган ном ҳақида, унинг бехато ёзилиши борасида маълумот олади.\nҲа, кўпчилик учун хизмат қиладиган, кўпнинг манфаатига буюрадиган ишга шунчаки ёндашиб бўлмайди. Назорат тадбирларини олиб бораётиб, «Нега ташқи ёзувда имло хатоси бор ёки бу сўзнинг маъноси нима?» – десангиз, «Компьютердан шундай чиққанда», – деган жавобни оласиз. Афсуски, келтирилган баҳона худди илинган ёзув каби дилни хуфтон қилади. Қизиқчи Муҳиддин дарвешу, Ҳожибой Тожибоевга тақлидан айтганда, «Бу бир компьютер бўлса, қилма, қўймани билмаса, нимани буюртма берса шуни ёзиб берса... унда сен нима қилиб ўтирибсан, дейдиган мард йўқ» эди шу пайтга қадар. Энди айтилмоқда, тартиби, қонун талаблари, ҳуқуқий меъёрлар тушунтириляпти.\n– Натижачи?, – дерсиз.\nБўлмоқда. Биргина Қарши шаҳрида ўтказилган назорат тадбирлари давомида бир куннинг ўзида йигирмадан ортиқ ташқи кўча ёзувлари, катта ҳажмдаги баннер, пешлавҳалардаги хатоликлар аниқланди. Тушунтириш ишлари олиб борилди. Талабга жавоб бермайдиган ёзувлар бартараф этилди.\n«Истеъмолчилар ҳуқуқларини ҳимоя қилиш тўғрисида»ги Ўзбекистон Республикаси Қонунининг 6-моддасига асосан, ишлаб чиқарувчи (ижрочи, сотувчи) истеъмолчига ўзи реализация қилаётган товар (иш, хизмат)лар ҳақида ўз вақтида зарур, тўғри ва тушунарли маълумот бериши шартлиги, шунингдек «Реклама тўғрисида»ги Қонунда эса, қонунийлик, аниқлик, ишончлилик, рекламадан фойдаланувчига зарар, шунингдек маънавий зарар етказмайдиган шакллар ва воситалардан фойдаланиш рекламага доир асосий талаблардир. Ноаниқлиги, икки хил маънони англатиши, бўрттириб юбориши, яшириб кетиши оқибатида рекламадан фойдаланувчиларни чалғитувчи ёки чалғитиши мумкин бўлган реклама нотўғри (инсофсиз, билатуриб ёлғон) реклама ҳисобланиб, бундай реклама тақиқланиши белгиланган.\nНимаики қонунийдир, демак у доимий. Агар тадбиркор ўз фаолиятини қонун талабларига риоя қилган ҳолда олиб борса, тартиб тамойилларга амал қилса, муҳими шу юрт шаъни, обрў иззати учун курашса демак ҳамиша юзи ёруғ бўлади.\n– Корхонанинг номи?\n– «Буюрсин»деб номлаганмиз.\n– Оҳҳо, чиройли ном танлабсиз, қойил.\n– Онам ўзбек тили ва адабиёт фанидан дарс берганлар, ҳозир пенсиядалар. Маслаҳатлашиб шундай ном қўйдик, хурсанд бўляпман. Ким эшитса, юзига бир табассум ёйилади.\n– Қаранг, биргина сўзда қандай куч бор. Ҳам ният, ҳам меҳнатни ардоқлаш бор. Меҳнатингиз буюрсин.\n– Раҳмат. Онагинамнинг дафтарларида «Тўёна», «Сарупо», «Кўзмунчоқ», «Марварид», «Суюнчи», «Покиза», «Бисот» каби чиройли сўзлар бор. Дўкон очиш, тадбиркорликни бошлаш истагидан бўлганларга мароқ билан ном топиб беряптилар, ҳозир.\nҲа, тилга эътибор ҳиссини юксалтиришда оиланинг, ота-онанинг ўрни ниҳоятда аҳамиятли. Ахир фарзанд илк олгулигини шу икки буюк зотдан олади. Сўзларни ҳижжалаб айтиб, уларга тақлид қилади, ўрганади ва камолга етади. Агар фарзанднинг тили хашаки, қоришиқ бўлса, афсус унда аслият билан боғлиқ тушунчалар саёз бўлиши тайин. Бежизга айтмайдилар, тилда номус, ор, руҳият мужассамдир. Шу кезда, фикрни яна халқ бисоти бойитади: тарбиячининг ўзи тарбияланган бўлмоғи керак.\nБугун тарбияланган тарбиячиларга тобора эҳтиёж сезмоқдамиз. Тилга бўлган ҳурматсизлик ҳолатларининг келиб чиқиш сабабини сал илгарироқдан, яъни рўзғор ташвишига қоришиб, маънавият, қадриятдан қорин ғамини устун қўйган йилларимиздан излайман. Истаймизми-йўқми, кундалик ташвишлар ичида майдалашганимиз бор гап. Топган тутганимизни ҳою ҳавас йўлида сарф этиб, асл қадриятлардан йироқлашдик. Отани «пахан», онани «мамуля» дейишни обрў санадик. Мана йиллар ўтиб, қаддимиз, қадримиз юксалди. Маънавий эҳтиёжларнинг ўрни тўлмоқда. Китоб ўқиш – олий юмуш экани, Алишер Навоий, Заҳириддин Бобур, Абдулла Қодирий, Озод Шарафиддинов, Абдулла Орипов, Эркин Воҳидов, Муҳаммад Юсуфларни ўқиш ва уқиш қанчалар эҳтиёж экани тобора аён бўлмоқда. Миллатнинг руҳи, тафаккури, маънавиятини ўзида жо қилган – она тилини ардоқлаш ишига барча бирдек масъуллиги бугун қалқиб чиқди. Ўзбек тилининг давлат тили сифатидаги нуфузи ва мавқеини ошириш йўлида тизимли ишлар жорий этилмоқда. Муҳими, «Тил борки миллат барҳаёт» каби шиорлар фақат тадбирларда эмас, бугун қалбларда ўз ифодасини топмоқда. Матбуот, ижтимоий тармоқларда очиқ, ойдин фикрлар билдирилиб, тил ҳимояси учун камарбаста бўлиняпти. Жамоатчилик назорати асосида, кўзга, дилга ёт жиҳатлар ҳақида бонг урилмоқда, муаммолар бартараф этилмоқда.\n«Қашқадарё» газетаси таҳририятида амалиёт ўтаган кезларимиз, бўлим мудирини мудом тайин иш устида учратардик. Бир кўзойнак ҳалак, бир қизил қалам. У эринмасдан матнни таҳрир қилар, мухбирнинг «ижодий иши» бўлим мудирининг «меҳри» эвазига тобора қизил тусга кириб борар, четдан кузатиб аҳвол чатоқ эканини англардик. Эртами, индин бизнинг қораламалар ҳам шу инсоннинг қўлига тушиши ҳақида ўйласак, кўнгилга ҳадик ораларди. Ҳаяжон босарди. Эплай олармикинмиз. Қизил ручканинг «тер тўкмаслиги», ёзилган мақола бежалмаслиги, меҳнат оби тобида бўлиши ҳақида таҳририят ходимларидан сабоқ олардик: «Сўзни хор қилиш, аямай ишлатиш нонкўрлик бўлади. Сени ўзбек тили, сўз боқади, кимлигингни кўрсатади, юзингни очиб беради». Баъзан мусаҳҳиҳ «оббо» деб қўяр, бу қандай танбеҳдан ўткир экани аён бўларди. Ана шу «оббо»га дуч келмаслик, талабга муносиб жавоб бериш ортида билим, қанчадан-қанча меҳнат, сўзамоллик, халққа яқинлик, аввало сўзга ҳурмат ҳисси бўлиши кераклигини йиллар ўтиб ҳаётнинг ўзи ўқитмоқда.\nЎзбек тилига беҳурматлик ҳолатини кузатган чоғингиз «оббо» дея индамай ўтиб кетманг. Бўлим мудири каби «қизил ручка»ни қўлга олинг. Она тилимиз озор чекмасин.\nДардларига малҳам – сизу биз!


20 январ 2022, Тошкент вақти: 16:35\nYoutube тармоғида 800 мингдан ортиқ обуначиси бўлган сўхлик видеоблогер Дадахон Ҳайдаров тахаллуси билан танилган Ҳайдаржон Бобоҳайдаров 10 кунга ҳибс қилинди.\nОтаси Шерали Эралиевнинг айтишича, у ўғлининг ҳибсдаги аҳволи, қандай жиноятда айбланаётгани, унга нисбатан жиноят иши қўзғатилган-қўзғатилмагани ҳақида ҳануз расмий маълумотга эга эмас.\nБош прокуратура, шу йилнинг 31 майида сўхликлар ва қўшни Қирғизистон фуқаролари ўртасида чиққан тўқнашувга алоқадорликда айбланган 6 сўхликка нисбатан Жиноят кодексининг 244-, 219-модалари асосида жиноят иши қўзғатилганини 25 август куни маълум қилди.\nЯқинлари шу 6 киши орасида эканини гумон қилаётган Дадахон Ҳайдаров ўша низодан сўнг, туманга борган Бош вазир А. Арипов билан учрашувда, Фарғона ҳокимини алмаштиришни сўраган эди.\nФарғона вилоят, Сўх туманида яшайдиган таниқли блогернинг отаси, 50 яшар Шерали Эралиевнинг Озодлик билан микрофонсиз суҳбатда айтишича, у шу кунга қадар ўғлини кўрмаган ва унинг аҳволидан жиддий хавотирда:\n“Жиноят иши қўзғатилганми-йўқми, билмаймиз. Ўғлим давлат берган адвокатни танлаган экан, у адвокатдан қайта-қайта сўрадим: “Аҳволини сўранг, баданларини кўринг, уришганми-йўми”, деб. Адвокати уришмаган, лекин ўғлингиз йиғлаяпти, деди. Маълумотларни ҳам очиқ айтмаяпти, шунга хавотирдаман, рости. 22 яшар ёш бола, нима аҳволга тушди, билмайман”.\nШерали Эралиевнинг Озодликка айтишича, ўғлининг ушланиши ва ҳибсга олиниши бўйича унга ҳануз бирор ҳужжат берилмаган, ҳатто кўрсатилмаган.\nОтаси 22 август куни Дадахонни ҳибсга олиш учун борган ҳуқуқ-тартибот идоралари ходимлари ҳам фуқаролик кийимида бўлгани, ҳибсга олиш ҳақида санкция тақдим қилмаганини айтмоқда:\n“Маҳалла раиси ўринбосари келиб, эшигимизни тақиллатди. Чиқсам, ёнида участковой ва гражданкадаги бир неча киши турибди, адашмасам Фарғона вилоят ИИБ Жиноят қидирув бўлимидан. “Ўғлингиз блогер экан, қилаётган ишларининг қайси бир тўғри, қайси бири нотўғри экани ҳақида тушунтириш бериб, қўйиб юборамиз”, деб туман ИИБга олиб кетишди. Ҳужжат кўрсатишмади. Шу бўйича ўғлим билан қайтиб кўришолмадим. Адвокати кеча (25 август – таҳр.) 10 кунга ҳибс қилинди, деб айтди, лекин кўп маълумот бермаяпти бизга. Прокуратура айтган 6 кишининг ичида ўғлим ҳам борми ёки унга ҳали иш очилмадими - билолмаяпмиз”.\nЎзбекистон Бош прокуратурасининг 25 августда маълум қилишича, шу йилнинг 31 майида чегарада чиққан тўқнашувда иштирок этган 6 сўхликка нисбатан ЖКнинг 219 ва 244-моддалари билан айблов эълон қилиниб, “қамоққа олиш” тарзида эҳтиёт чораси қўлланган.\nАммо, ўша кезда туманнинг Равон, Мулғон, Қизилқия қишлоқларидан Озодликка боғланган 10 га яқин сўхлик, 3 кун ичида тумандаги бир неча қишлоқдан жами 12 сўхлик ҳибсга олинди, деб хабар қилган.\n26 август куни Озодлик гаплашган бир неча сўхлик, ҳибсга олинганлар сони 41 кишига етди, деди. Аммо, бу маълумот ҳозирча расман тасдиқлангани йўқ.\nШунингдек, у туман раҳбарлари ҳамда Фарғона вилояти ҳокими Шуҳрат Ғаниевни алмаштиришни сўраган эди:\nУнинг бу гапларини учрашув жойига йиғилган юзлаб одам ҳайқириқлар билан қувватлаган.\nЎша кезда блогер Сўх анклавини нафақат Фарғона вилояти, балки туманнинг бошқа қишлоқлари билан улайдиган йўллар ҳам ёпилиб кетгани, Сўхни Ўзбекистоннинг бошқа ҳудудлари билан боғловчи йўлларгина эмас, телефон алоқаси ҳам йўқлигини айтганди.\nҲозирча, 31 май кунги воқеалар ортидан ҳибсга олингани расман айтилган 6 киши ичида блогер Дадахон Ҳайдаров ҳам борми, унга нисбатан жиноят иши қўзғатилганми, қайси моддалар асосида қўзғатилган - бу саволларга Озодлик блогернинг адвокати ёхуд Фарғона вилоятидаги ҳуқуқ-тартибот идораларидан бирор расмий жавоб ололмади.\nШу йилнинг 11 августда 23 яшар сўхлик Давлатжон Маллаев, чегарадаги жанжал пайтида вилоят ҳокими Шуҳрат Ғаниевга нисбатан “зўрлик ишлатганлик”да айбланиб қўлга олингани ҳақида Озодлик 19 август куни хабар қилган эди.\nОзодликка боғланаётган сўхликлар, 22 августдан бери туманда ҳибсга олинаётган ҳамюртларига айнан Маллаевга қўйилган айблов қўйилаётганини айтмоқдалар.\nФарғона вилояти ҳокими матбуот котиби Обидов, қўлга олинганларга нисбатан терговолди суриштирувида ўрганилаётган версияларга қисман тўхталиб: "Мендаги маълумотларга кўра, Сўхдаги тўполонлар жуда катта тайёргарлик билан уюштирилган. Ҳозирча батафсил айтолмайман, чунки бу тергов сири”, деб изоҳлади.


00:49 / 28.07.2017\n«Барселона» президенти Хосеп Мария Бартомеу собиқ яримҳимоячи Хавининг каталонияликлар асосий таркибида клуб академияси тарбияланувчилари кўп эмаслиги ҳақида гапирганига ўз муносабатини билдириб ўтди.\n«Хави «Барселона» асосий таркибида академиянинг кўп вакиллари худди Месси, Хави ва Иньестадек қўшилиб кета олмаётганини танқид қилди? Муаммо шундаки, айнан Хави, кейин Иньеста ва Месси ва бошқа футболчилар бунга тўсқинлик қилган. Месси, Неймар, Хави, Иньеста, Бускетс ёки Пике каби футболчилар ўйнаётган жамоанинг асосий таркибига кириш осон эмас.\nХави 15 йил давомида асосий таркибда ўйнади. Демак, бу давр мобайнида ёшлар таркибининг 15 футболчиси жамоани тарк этиши керак эди. Муаммони Хави ва унинг дўстлари вужудга келтирди» - дея Бартомеунинг сўзларини келтиради The New York Times.\nБарселона Хави Хосеп Мария Бартомеу


Тошкентда депутатлар аҳоли билан ишлашнинг янги механизмларини қўлламоқда | O'zLiDeP\nТошкентда депутатлар аҳоли билан ишлашнинг янги механизмларини қўлламоқда\nТошкент шаҳридаги 29-Парвона ва 30-Қўйлиқота округларидан Халқ депутатлари Тошкент шаҳар Миробод туман Кенгаши депутатлигига O‘zLiDePдан сайланган Илёсхон Азизов ва Тоҳир Нуриллаевлар ўз сайловчилари билан учрашди.\nУчрашувда маҳалла раислари, туман ИИБ ходимлари, Миробод туман ҳокимяти масъул ходимлари ва маҳалла фуқаролари иштирок этди.\nМулоқотда депутатлар ўз сайловолди дастурларидан келиб чиқувчи иш режалари ва ваколатлари тўғрисида аҳолига батафсил маълумот беришди.\nШунингдек, мулоқот давомида депутатлар ўз фаолиятини фуқаролар билан узликсиз олиб бориш учун маҳалла фаоллари орасидан депутатнинг ёрдамчиларини тайинлаб олинди.\n—Илёсхон Азизов депутат сифатида иш бошлаганига эндигина 2 ой бўлаётган бўлсада аҳоли билан ишлашда катта масъулият билан ёндошмоқда, - дейди депутатнинг ёрдамчиси Нилуфар Машарипова. —Биргаликда аҳолидан келаётган мурожаатларни тизимли ўрганиб, уларни ўз вақтида ҳал этишга катта эътибор қаратяпмиз. Бундан ташқари, депутатимиз аҳоли билан мулоқот қилишнинг янги механизмларидан фойдаланиш мақсадида ижтимоий тармоқлар орқали ҳам фуқаролар мурожаатлари билан ишлашга алоҳида урғу бермоқда. Қолаверса, бугунги кунда депутатнинг қабулхонаси ишга тушди. Маҳалла аҳли бундан жуда мамнун. Биргаликда округдаги муаммоларни ҳал этиш бўйича ўз таклиф ва тавсияларини ҳам билдиришмоқда.\nУчрашувда маҳалла фаоллари томонидан ҳудудни ободонлаштириш, ички йўлларни таъмирлаш, бандлик каби 20 дан ортиқ масалалар кўриб чиқилди ва уларнинг ечими юзасидан тегишли ташкилотларга депутатлик сўрови юборишга келишиб олинди.


Фуқаролар бандлиги таъминланмоқда / ADOLAT ижтимоий-сиесий газетаси\nЖумладан, депутатлик гуруҳи раҳбари Тошпўлат Матибоев томонидан жорий йилда мутасадди ташкилотларга қирқдан зиёд депутатлик сўровлари чиқарилган бўлиб, уларнинг аксариятида ижтимоий муаммолар қайд этилган. Яқинда бандлик масаласида мурожаат қилган фуқаролар Флюрис Низамутдинова, Латифа Ҳамидова, Нигора Абдуллаева, Дилноза Марупова, Умида Очилдиновалар ишга жойлаштирилди. Улардан уч нафари «Ўзбекистон темир йўллари» АЖ Ўзбекистон темир йўлчилари ва транспорт қурувчилари республика Кенгашига карашли санаторий-профилакторийда, бир нафари мактабгача таълим муассасасида, бир нафари Миробод туман ҳокимлигида фаолият юритмоқда. Ҳозирда яна икки нафар фуқарони Тошкент шаҳар бандлик бошқармаси томонидан ўз мутахассислигига мос равишда ишга жойлаштириш чоралари кўрилмоқда.\nЯккасарой туманида ўтказилган аҳоли билан очиқ мулоқот чоғида фуқаро Валерий Савченко фуқаролик паспортини олишда ҳамда нафақага чиқишда муаммоларга дуч келаётгани ҳақида депутат Тошпўлат Матибоевга баён этди.\nЎрганиш давомида Валерий Савченко аниқ бир манзил бўйича доимий пропискада турмаслиги ҳамда меҳнат дафтарчаси йўқолганлиги боис муаммо юзага келганлиги аниқланди. Ушбу масала юзасидан Т.Матибоев Тошкент шаҳар ИИББ Миграция ва фуқароликни расмийлаштириш бошқармасига депутатлик сўрови киритди. Натижада фуқаро В.Савченкога фуқаролик паспорти топширилиб, туманнинг “Бошлиқ” мавзесида жойлашган хонадонга доимий рўйхатга қўйилди. Шунингдек, Молия вазирлиги ҳузуридаги бюджетдан ташқари пенсия жамғармаси Яккасарой бўлими ҳам депутатлик сўровига тезда жавоб берди ва фуқаронинг ҳужжатлари жамланиб, унга ёшга доир нафақа пули тайинланди.\nПартиямизнинг “Бир ойда бир иш ўрни” лойиҳаси доирасидаги учрашувлари ҳам самара бермоқда. Шу мақсадда Мирзо Улуғбек туманида ўтказилган тадбирда фуқаро Ширин Мирзаҳмедова ишга жойлашишда кўмак сўради. Ушбу мурожаат асосида Тошкент шаҳар бандлик бош бошқармасига депутатлик сўрови юборилгач, Ш.Мирзаҳмедова туман бандликка кўмаклашиш маркази томонидан мавжуд бўш иш ўринлари билан таништирилди. Ш.Мирзаҳмедова “KOICA” ўқув марказида ўқиш истаги борлигини билдирди. Мутахассислар томонидан бу ҳақда тушунча ва кўрсатмалар берилди.\nПартия депутатлик гуруҳининг яна бир аъзоси Омонулла Ибрагимовга Чилонзор тумани “Гавҳар” маҳалласида ўтказилган учрашувда фуқаролар “Дилхуш” кўчасида ички йўл носозлигидан эътироз билдиришди. Мазкур муаммо юзасидан туман Ободонлаштириш бошқармасига юборилган депутатлик сўровига берилган жавоб хатида ушбу йўл 2019 йил III чоракда асфальтланиши қайд этилган. Албатта, бу вазифа ижроси партия депутатининг назоратидан четда қолмайди.\nО.Ибрагимовнинг Тошкент шаҳар электр тармоқлари корхонасига юборган навбатдаги депутатлик сўровида “Катта Дўмбиробод” маҳалласининг “Олтинкўл” кўчасида электр энергияси таъминотидаги узилишларни бартараф этишга эътибор қаратилди. Тез орада мутасаддилар иштирокида масала жойига чиқиб ўрганилиб, керакли чора-тадбирлар амалга оширилди.\nЧилонзор туманининг “Дўмбиробод” кўчасидаги “Мактаб интернати” бекати олдида пиёдалар ўтиш жойининг ётиқ йўл чизиқлари хиралашиб қолганлиги ноқулайлик пайдо қилаётган эди. Депутатлик гуруҳи томонидан йўлнинг мазкур қисмида ушбу чизиқларни янгилаш ва видеокамера ўрнатиш юзасидан Тошкент шаҳар ИИБ ЙХХБга депутатлик сўрови чиқарилди. Тез орада ушбу манзилда пиёдалар ўтиш жойидаги камчилик бартараф этилиб, йўл чизиқлари янгиланди ва камера ўрнатиш вазифаси иш режасига киритилди.\nШунингдек, депутат Фарҳод Абдуллаевдан Яшнобод тумани “Мумтоз” маҳалласида яшовчи фуқаро Соипжон Акбаров фуқаролик паспортини янгилаш масаласида амалий ёрдам сўради. Туман Ички ишлар органлари фаолиятини мувофиқлаштириш бошқармасига депутатлик сўрови чиқарилгач, Соипжон Акбаровнинг фуқаролик паспорти янгилаб берилди.\nМуаммонинг катта-кичиги бўлмайди, ҳар бирига ечим топиш зарур. Шу нуқтаи назардан ёндашиб ишлаш орқали фуқароларнинг қонуний манфаатлари ҳимоя қилинади.


ЎзА - Буюк Соҳибқирон давлат бошқаруви ҳақида янги монография чоп этилди\nБуюк Соҳибқирон давлат бошқаруви ҳақида янги монография чоп этилди\n06.04.2017 17:49 Чоп этиш версияси\nАлишер Навоий номидаги Ўзбекистон Миллий кутубхонасида "Амир Темур давлат бошқаруви" номли китобнинг тақдимоти бўлиб ўтди.\nТарихимиз, буюк аждодларимизнинг ҳаёти, фаолияти, маънавий меросини холис ва ҳаққоний ўрганиш, бебаҳо маърифий хазинамиздан ёш авлодни баҳраманд этиш, уларнинг тарбиясида кенг фойдаланиш масаласига доимий эътибор қаратилаётгани таъкидланди.\nТошкент кимё-технология институти ўқитувчиси, тарих фанлари доктори Шоҳиста Ўлжаеванинг "Амир Темур давлат бошқаруви" монографиясида Соҳибқирон бобомиз шахси, унинг илм-фан, маданият, маърифат равнақи йўлидаги ҳомийлик фаолияти таҳлил этилган. Китобда Амир Темур бошқаруви даврида дипломатия, ташқи сиёсатнинг асосий йўналишлари, хорижий давлат арбоблари билан ёзишмалари хусусида ҳам сўз юритилади.\n– Амир Темур шахси, унинг бой маънавий мероси ҳар биримизда миллий ўзликни англаш, қалбимизда чексиз фахр ва ифтихор туйғуларини янада мустаҳкамлашда муҳим аҳамият касб этади, – дейди Ш.Ўлжаева. – Мазкур тадқиқотни олиб боришда Низомиддин Шомий ва Шарофиддин Али Яздийнинг "Зафарнома" асарлари, бошқа кўплаб илмий манбаларга таянилди. Соҳибқирон қонун устуворлиги орқали адолатни таъминлаш, салтанат тинчлиги ва жамият барқарорлигини сақлашга алоҳида эътибор қаратган. Монографияда ана шу жиҳатларни очиб беришга интилдик.


Зайнаб Дайибекова Президентга берган ваъдасининг устидан чиқди, у Олимпиадага боради\nТошкент шаҳридаги Гимнастикага ихтисослаштирилган олимпия захиралари болалар-ўсмирлар спорт мактаби қиличбозлик бўйича Осиё-Океания лицензион мусобақасига мезбонлик қиляпти.\nИспаниянинг бир қатор вазирларига ичида ўқ ва пичоқ бўлган конвертлар юборилмоқда\nИспаниянинг саноат, савдо ва туризм вазири Рейес Маротога ичида қонли пичоқ бўлган конверт юборилган. Бу ҳақда “Radio y Televisión Española” (RTVE) хабар бермоқда.\n“7 PIR” мобил иловаси бешта тилда ишга туширилди\nБугунги кунда туризм фаолиятини илғор ахборот технологиялари ва телекоммуникацион тизимлар орқали амалга оширишда рақамли туризмдан кенг фойдаланилмоқда. Бухоронинг етти пир, уларнинг зиёратгоҳлари тарихини ўз ичига олган “7 PIR” мобил иловаси ҳам зиёратчи ва сайёҳлар учур махсус яратилган дастурдир.\nЮртимизда болаларни оммавий дегельминтизация қилиш тадбирлари бошланди\nБугун, 19 апрель куни юртимиз бўйлаб 2-10 ёшдаги (жами 6 миллион 115 минг нафардан ортиқ) болалар ҳамда зарарланиш юқори бўлган ҳудудлар (Бухоро, Қашқадарё, Сурхондарё, Сирдарё, Тошкент ва Фарғона вилоятлари ҳамда Қорақалпоғистон Республикаси)даги мактабларда 15 ёшгача (жами 445 минг нафардан ортиқ)...\nКаратэ бўйича Ўзбекистон чемпионати ўз ниҳоясига етди(фоторепортаж)\nЎзбекистон Республикаси Туризм ва спорт вазирлиги, Ўзбекистон миллий олимпия қўмитаси, Спорт якка курашлари бўйича Республика Олий спорт маҳорати мактаби ҳамда Ўзбекистон каратэ миллий федерацияси ҳамкорлигида ташкил этилди.\nОғир атлетика бўйича Осиё чемпионатига расман старт берилди(фоторепортаж)\nБугун пойтахтимизда оғир атлетика бўйича катталар ўртасида Осиё чемпионати старт олди. Бироз аввал «Ўзбекистон» спорт мажмуасида мусобақанинг тантанали очилиш маросими бўлиб ўтди.\nAнгела Меркел коронавирусга қарши вакцина билан эмланди\nГермания канцлери Aнгела Меркел коронавирусга қарши эмланган. У "AstraZeneca" (Буюк Британия/Швеция) компаниясининг вакцинасининг биринчи дозасини олган.\nҚиличбозлик бўйича республика саралаш турнири бўлиб ўтмоқда\nАҳамиятли жиҳати шундаки, жорий йилнинг 24-26 апрель кунлари пойтахтимиз қиличбозлик бўйича Осиё-Океания минтақалари учун Токио — 2020 Олимпия ўйинларига йўлланма берувчи мусобақага мезбонлик қилади. Мазкур лицензион мусобақада фақат олтин медаль соҳибларигина олимпия ўйинларига йўл олади.\nТошкентнинг Шароф Рашидов кўчасидаги (Мустақиллик майдони ёнида) маъмурий бино реконструкцияси ва фаввора остига автотураргоҳ қурилишига 431,5 млрд сўм сарфланиши мумкин. Пудратчи сифатида акционерлари орасида қурилиш вазирининг ўғли ва рафиқаси бўлган «12-трест» танланмоқда. Бу ҳақда «Газета.uz» нашри хабар берди.\nShowing 41-59 of 1,306 items.


Хива хонлари ҳақида тарихий ҳангомалар\nДавлат ҳукмдорлари теварагидаги ёки унга қарши бўлган гуруҳдагилар томонидан амалга ошириладиган тўнтаришлар нафақат қувғинга учраган арбоб ҳаётини, балки бутун бошли халқ ҳаётиниям издан чиқариши, миллатни ҳалокат ёқасига олиб бориши тарихда ўз исботини топган….\nЯрим кунлик ҳукмдор\nХива хонлигида 1695 йилдаги Жўжихон ҳукмдорлиги замонидан токи Абулғозихон 5 ҳукмронлиги даври-1806 йилгача бўлган вақт ичида сарой ўйинлари шу даражада авж олдики, бу муддат оралиғида Хива хонлари тахтида 37 нафар хон ҳукм юритди. Уларнинг баъзилари 5-6 йил, айримлари 1-2 йил, бошқа бировлари эса 2-3 ой тахтда ўтирган. Масалан, бир хоннинг ҳукмронлиги базўр ярим кунга етган, холос. Ана шу боисдан 17 аср охирларидан 19 аср бошигача бўлган давр тарихда “хонлар ўйини” номи билан аталади.\nДастлаб 1557 йилда Дўстхон Бўғчахон Хивада илк бор тахтга ўтириб, Хива хонлиги ҳукмронлигини бошлади. У пойтахтни муқим Хива деб белгилаган бўлса-да, “хонлар ўйини” даврига келиб, икки, ҳатто, уч ҳокимиятчилик авж олди. Яъни расмий хон Хивада кўтарилган бўлса ҳам унга қарши Гурлан, Хазорасп бекликларида, Оролбўйида ҳам амалдаги хонга мухолиф бўлганлар ўзларини хон деб эълон қилаверганлар.\nМаълумки, хон(қаон) қадимги туркий ҳукмдор, подшо маъносини англатган хон сайлаш маросими ҳақида 1846 йилда Хивага келган рус сайёҳи Г.Данилевский хотиралар ёзиб қолдирган.\nУнга кўра, “хон сайлаш” маросими оддий халқдан пинҳона, кечаси бир ҳовуч сарой амалдорлари ва хоннинг қариндошлари томонидан амалга оширилган.\nТабиийки, хон ўзини сайлаган амалдор ва қавмлардан миннатдор бўлиб юриши ва уларга катта моддий ва сиёсий эркинлик бериб қўйган. Уни сайлаш маросимига саноқли одамлар қатнашган ва бундай амалдорларнинг “олий кенгаш”ида шайхулислом, девонбеги, нақиб, қози, мутавалли, парвоначи кабилар бўлган. Энг аввало хон қилиб сайланадиган кишини ечинтириб, бошдан оёқ янги либос кийгизганлар. Кейин эса кийгизларга ўтирғизиб, уч марта ҳавога ирғитиб, “хон, хон, хон” деб нидо қилганлар”.\nХива хонлиги тарихида Муҳаммад Оқатайхон 47 йил, Араб Муҳаммадхон 19 йил, (1602-1621), Исфандиёр ибн Арабхон 19 (1623-1642), Абулғози 20(1643-1663), Анушахон (1663-1689), Муҳаммад Раҳимхон 1 йигирма йил, Оллоқулихон 18 (1825-1842) ва Муҳаммад Раҳимхон 2 –Феруз 47 йил (1863-1910) ҳукмронлик қилиб, тахтда энг кўп ўтирганлар.\nҚолган хонлар эса.. аслзодалардан бўлгани учун хон қилиб кўтарилиб, лаёқати бўлмагани сабаб, баъзилари ўзлари истеъфо берган. Айримлари ҳатто қочиб кетган. Баъзи ҳукмдорлар эса номигагина хон бўлиб, амалда давлатни бошқалар бошқарган.\nМасалан, шулар орасида Мусохон, Баҳодирхонлар қочиб кетишга мажбур бўлганлар. Боиси, саройдаги вазият шуни талаб қилар, акс ҳолда уларни ўлим кутарди. Қочган хонлардан ушланган, ўлдирилганлари ҳам бор. Мисол учун, Мусохон 1797 йилда тахтни ташлаб қочиб кетган эди. Уни Аваз Меҳтар Марвда тутиб бошини танасидан жудо этади ва Хивага олиб келади.\n1740 йил тахтга ўтирган Абухайрхон исмли ҳукмдор бўлса 6 кунгина зўрға хон бўлишга чидаб берди. Кейин Эрон шоҳи нодир ёнига ктдим дея, асли ўзи қозоқ бўлгани боис даштга қараб қочади.\nАрангхон Анушашоҳ ўғли даврида (1691-1695) манғитлар ва Амир Саййид Инокнинг ўғли Одина Муҳаммад бошчилигидаги Орол қўнғиротлари Хивадан ажралиб чиқадилар. Гарчи Одина Муҳаммад хон билан муросага келган бўлсада, кейинги даврларда Орол ўзбеклари тез-тез Хива хонларига қарши чиқиб турганлар. Жумладан Шерғозихон даврида (1714-1726) хон билан келишмаган Орол ўзбеклари Бухородан Мусохоннинг ўғли Шоҳ Темурни келтириб, хон қиладилар. Натижада Хива хонига қарши бўлган жангларда Вазир, Гурлан, Шоҳобод, Боғолон, Уйғур, Хонқа, Хазораспни босиб оладилар.\nШундан кейинги даврларда ўзаро ички низолар натижасида хонларнинг алмашинишлари натижасида давлат ичида ва ташқарисида урушлар бўлиб турди. Баъзан хонликнинг гоҳ-у — гоҳ бу ҳудудларида бўлган баъзи воқеалар ҳам давлат даражасига чиқиб, хонлар тақдирига таъсир қилиб турган. Жумладан, 1725 йилда Ғойибхон Баҳодир ўғли хонлик қилган пайтида Кўчак бин Муҳаммад Иноқ маст бўлиб, Гурланда бир бева хотиннинг номусига қўл чўзади. Бева хотин эса Шайх Жалил тоғи атрофларида шикорда юрган хонга арз қилади. Хон шаҳарга қайтиб келгач, Кўчакни ходимлари билан зиндонга ташлайди. Бу пайтда манғит ўзбекларидан бўлган Хўрозбек (у Абулғозий сонийни ўлдиргач Ғойибхонни хон қилиб кўтарган, амалда ўзи хон, Ғойибхон эса қўғирчоқ ҳукмдор эди. — У. Б.) Манғитнинг эгасиз ерларини обод қилиш мақсадида ариқ қаздириб юрганди. Кўчакхон воқеасини эшитгач у қалъага келиб, зиндондагиларни озод қилади. Ғойибхонни эса нолойиқ сўзлар билан сўкади. Эртаси куни Ғойибхон арқда кўринишхонага келган Хўрозбекни ўлдиртиради.\nАна шу воқеани ўз асари — “Таворихи ал Хоний”да ёзган Аҳмаджон Табибий (1871-1912) кейинги даврларда Гурланда юз берган хон кўтарилишларини ҳам қаламга олади. Маълумки, хон қилиб кўтариш учун оқ кийгиз келтирилган. Кийгизга бўлғуси хонни ўтқазган амалдорлар кийгизни тўрт бурчагидан ушлаб кўтарганларича “хон, хон” деб қичқирганлар.\nБироқ давлат пойтахти Хивада кўтарилган, кўпчилик назаридан яширинча ўтказилган бу маросимда фақатгина махсус шу вазифани бажарувчи нақиб, иноқ каби амалдорлар иштирок этишган. Аҳмаджон Табибийнинг юқоридаги асарини ўқиш орқали шунга иқрор бўламиз-ки, Гурланда ҳам хон кўтарилган кишилар тарихда бўлган. Жумладан, 1756 йилда Хивада тўрт ой хонлик қилган Қорабойхон тахтдан ағдарилиб, қозоқлар ичига юборилган. Унинг Қорақалпоқ хони бўлган Бобур исмли оғасини Қорабойхон даврида Қорақалпоқлар Гурлан ўзбекларига келтириб берганлар. Гурлан умаролари уни қатл этадилар.\nШундан кейин хонлик тахтига ўз одамини чиқариш учун Хиваликлар бир тараф, Орол, Гурлан, Урганч ва Аму соҳили халқлари иккинчи тараф бўлади. Ниҳоят ҳар иккала томон Бухоро хони Раҳимхон Ҳаким оталиқ ўғли ёнига ўз вакилларини жўнатадилар. Хон уларни яраштириб, ўртада Темурғозихонни хон этиб юборади. Ҳар иккала тараф иттифоқ бўлиб, уни Хивада хон қилиб кўтарадилар. Бироқ хон ёнидан муҳим ўрин тутувчи мансабларни тақсимлашда низо чиқиб, қўзғолон рўй беради. Темурғозихон қўзғолонни бостиргач, низо етакчилари Бухорога қочиб кетадилар. Бир йилдан кейин эса улар Хоразмга янги қўшин билан келиб Уйғур ва Гурланни босиб оладилар.\nШу тарзда яна йиллар давомида урушлар ва табийки хон алмашиш даври бўлиб туради. 1770 йилда Хивада Оқимхон хон қилиб кўтарилади. Бироқ сарой ичкарисидаги низолар натижасида бир йилдан кейин тахтдан ағдарилади. Ортиқғозихон даврида эса (1771-1771) Кўчак иноқ Ибн Муҳаммад Қорақалпоқ тўраларидан Абдулла Султонни Гурланда хон қилиб кўтаради. Хивада давлат раҳбари бўлишига қарамай Гурланда хон кўтарган муҳолифлари билан урушда енгилган Ортиқғозихон тахтдан туширилиб Бухорога юборилади. Давлат раҳбари эса Гурланда кўтарилган хон Абдуллахон бўлади. Бироқ низолар авж олади. Умаролар Оқимхонни Гурланда беш ой хон қилиб кўтарадилар. Вазир ҳокимлари эса иноққа бўйсуниб Фозилбек ва Раҳим оталиқни бир бўлак йиғин билан чақириб Вазирни топширадилар. Муҳаммад Амин иноқ эса лашкари билан Гурланни қамал қилади. Қамалдагилар ноилож ҳолда ярашадилар. Гурланда беш ой хон бўлган Оқимхон Хивада хон бўлади. Бу пайтда Гурланда Бобобек қолган эди. Ваисқули Девон ўзини иноқ деб эълон қилгач Гурланга келиб, Бобобек билан иттифоқдош бўлади. Урушлар натижасида бир йилдан кейин Оқимхон тахтдан туширилади.\nТахтга 1733 йили Қорақалпоқ тўраларидан бўлган Ёдгорхон чиқади. У тахтга мингандан кейин Бобобек Гурландан Питнакга қочиб кетади. Бу билан тахт талашишлар ва ўзаро урушлар тўхтаб қолмади. Балки яна кўп йиллар мобайнида сиёсий низолар авж олиб турди.\n1769-70 йиллардаги Жаҳонгирхон даврида воҳада хонлар ўйини боис очарчилик бўлиб, баъзи уруғларда, ҳатто пойтахтда, Табибийнинг “Таворих-и-хоний” асарида ёзилиши бўйича ит ва мушуклар ҳам ейилган.Фарзандларини очликдан сақлаб қолиш учун қозоқларга қўй-молга алмашган фуқаролар ҳам бўлган.\nБунинг устига, вабо тарқалиб, аҳоли ҳар тарафга кўчиб кета бошлашган. Муниснинг ёзишича, Хивада 40 уйлик фуқаро қолган бўлиб, жума намози ўқиш учун кўпи билан 3-4 киши келган экан.\nЭнг эътиборлиси шундаки, 1726 йил ёзида Шерғозихон вафотидан сўнг қозоқ подшоҳи Абулхайрхоннинг инисини келтириб,хон қилиб кўтарадилар. Ўша куни жума бўлиб, эрталаб тахтга чиққан ҳукмдор пешин номозига боришда отдан йиқилиб ўлади. Яъни ёш хонни ўргатилмаган асов отга миндириб, “йиқилиши” ни махсус уюштиришади. Оннинг сариқ айғир оти олдиндан баъзи фитначи амалдорлар томонидан шунга режалаштирилган. Шу боисдан тарихчилар ярим кунлик ҳукмдорни “Сари Айғир хон” деб тарихга киритганлар.\nУмуман, Хива хонлиги тахтида ўтирган хонлар сарой ўйинлари, фисқу фасодлари туфайли тахтдан қувилган, ағдарилган. Бошқача айтганда, тахтга ўтириш насиб этган ҳар уч хоннинг иккитаси ўз ажали билан ўлмай, балки тахт учун курашлар қурбони бўлди, фитначилар томонидан ўлдирилган ёки жангларда ҳалок бўлган.\nБундай сарой ўйинлари оқибатида эса барча жабру жафо халқ бошига тушиб, миллат истиқболдан, ватан тараққиётдан ортда қолиб кетган. Булар мозийнинг энг кир, қора кунларидир.\nТахтдан воз кечган хон\nУ неча бор қирғинбаротларда қатнашиб, ажал билан юзма-юз келди ва ҳаттоки 10 йил ҳижратда зиндонбанд қилиниб, у ердан минг машаққатлар билан қочди. Сўнгра атрофига тарафдорлар тўплаб, кейингина тожу тахтга эришди. Шундан сўнг йигирма йил давомида тахтни қўлдан бермай, давлатни ўз имконияти даражасидан келиб чиқиб бошқарди. Бироқ соғлиғи ёмонлашгач, аёвсиз курашлар билан қўлга киритган тахтидан воз кечишга қарор қилди…\nАбулғози 1603 йилнинг 23 августида соҳиби тож-Араб Муҳаммадхон оиласида тўртинчи фарзанд бўлиб дунёга келди. Аммо ҳаёти шаҳзодаланикидек роҳату фароғатда кечмади. Дастлаб, 6 ёшида онасидан етим қолди. 13 ёшидан бошлаб, оғаинилар ўртасидаги тожу-тахт учун кечган курашлар гирдобига тушиб қолди. Ўшанда абаш ва Элбарс исмли оғалари оналари найман уруғидан бўлгани боис, уруғ оқсоқолларининг гиж-гижлашига таяниб, отасига қарши қўзғолон кўтардилар. Шунда Араб Муҳаммадхон болаларининг ғалаёнини ёшлик ҳаваси билан ҳокимиятга интилиш, деб тушуниб, Вазир шаҳрини ҳар икки ўғлига инъом қилди.\nБу инъом билан қаноатланган шаҳзодалар фақат беш йилгина тинч яшадилар. Улар 1621 йилда яна отасига қарши исён кўтаришди. Бу гал Араб Муҳаммадхоннинг бошқа икки ўғли Исфандиёр ва Абулғози отаси тарафда туриб, исёнкор ҳабаш ва Элбарсларга қарши курашди. Аммо бу жангда исёнкорларнинг қўли устун келиб, мағлубиятга учраган Исфандиёр ва Абулғози ҳар тарафга қараб қочди. Аввал Кат, сўнгра Бухородан паноҳ топган Абулғози Имомқулихон ҳузурида икки йил ҳаёт кечирди. 1623 йили маслакдош иниси Исфандиёр Эрон шоҳи Аббос 1 ёрдамида Хива тахтини эгаллагач, ота юртига келди. Ҳукмдор Абулғозини сийлаб, унга Урганч ҳокимлигини топширди.\nАммо орадан 4 йил ўтиб, хон ва ҳоким орасида келишмовчилик келиб чиққач, Абулғози олдин Туркистон, кейин Тошкент ва Бухорода ҳижратда яшашга мажбур бўлди. 1630 йили Исфандиёрхондан норози бўлган ёвмудлар уни оразмга келиб, хонга қарши курашишга чорладилар. Шу тахлит Абулғози яна элига қайтиб, Исфандиёр билан жангга кирди. Ана шундан кейин оға-инилар ўртасидаги музокаралардан сўнг пойтахт азораспда ҳукм сураётган Исфандиёр Абулғозига ива ҳокимлигини беришга қарор қилди. Бироқ хон Абулғозининг оразмда туриши ўзига зарар эканлигини, қачондир бўлмасин, тахтни тортиб олиши мумкинлигини ўйлаб, Эронга қарашли нисо шаҳрига босқинчилик қилишда айблаб, уни ҳибсга олдирди. Эрон шоҳи Сафиъ 1 га нисо босқинчисини қўлга олганлигини айтиб, Абулғозини унга топширишди.\nШу тарзда Абулғози 1630-39 йилларда Эроннинг Таборак қаъласида махсус назорат остида ҳибсда ўтирди. У ана шу тутқунлик даврида қандай хато ва камчиликларга йўл қўйганлигини англаб, келажакдаги мақсад ва ниятларини белгилаб олди. Сўнгра у қарийиб 10 йиллик тутқунликка чек қўйиб, ҳийла ишлатганича қаъладан қочди. Минг машаққатлар эвазига Орол ўзбеклари ҳузурига етиб кела олди. Оролликлар хонзода Абулғозини яхши кутиб олиб, Исфандиёр билан мухолифлиги боис, ёвмудлар билан бирлашиб, хонга қарши курашга отландилар ва натижада қўзғолончиларнинг қўли устун келиб, Абулғози 1644 йили тахтга чиқди.\nАна шу санадан сўнг Абулғозихоннинг 20 йиллик ҳукмронлик даври бошланди. Бу вақтда у давлат ичкарисида ислоҳот ўтказиш учун босқинчиликларга чек қўйиш мақадида чегарани мустаҳкамлади. Айни пайтда 1646-53 йилларда Эрон, Атров ва Журжонликлар, 1655-62 йилларда хонликка бостириб келган Урал казаклари ва Бухоро амирлиги билан урушлар олиб борди.\nШу билан бирга, у Амударё ўзанини ўзгартириб, сув бермай қўйганлиги боис харобага айланаёзган Урганч ва Вазир шаҳарларини онқанинг ғарбий томонидаги ҳозирги Урганчга ва Гурлан беклигига кўчириб, янги шаҳарларга асос солди. Энди олдинги шаҳарлар-Кўҳна Урганч ва Кўҳна Вазир, Абулғози барпо этдирган шаҳарлар Янги Урганч ҳамда Янги Вазир номи билан аталадиган бўлди. Абулғози, шунингдек ўзбек уруғларини-уйғур ва найман, қўнғирот ва қиёт, жалойир ҳамда қиёт, манғит ва нукус, қангли-қипчоқ уруғларини бирлаштириб, улар учун дарё бўйларидан ер тақсимлаб берди. Шу тахлит, хонлик ичидаги ер ва сув учун бўладиган уруғлараро низолар бартараф этилди. Айни пайтда ҳар бир уруғ ичидан обрўли бир кишини ўз ёнига олиб, уларга юқори лавозимларни топширди.\nАна шу тарзда ҳам давлатга қилинадиган босқинчиликларнинг олдини олди, ҳам хонлик ичида низоларга чек қўйиб, барқарорлик ўрнатди. Бундан унумли фойдаланиб, тарих ва табобатга қизиққани боис, тажрибаларини умумлаштириб, учта асар ёзди.\n“Шажараи турк” асарида Одам Ато замонидан ўзигача бўлган даврдаги турк ва мўғул уруғларини, “Шажари Тарокима” да туркман уруғлари ҳаётини батафсил тасвирлайди. “Манофеъ ул-инсон” асарида эса Абулғозининг табиблик тажрибаси, қўллаган амаллари кенг ёритилади. Шунингдек, оразмда учрайдиган доривор гиёҳлар ва ўсимликлар, уларнинг фойдаси, қандай касалликларни даволашда уларни қай тарзда қўллаш кераклигини Абулғози табиб сифатида ўз асарида мукаммал ёритади.\nТабиийки, 1616 йилдан 1644 йилгача кечган тожу-тахтлар учун курашлар, қолаверса , 10 йиллик ҳибсдаги азоблар, 20 йиллик давлат бошқарувидаги асаббузарликлар боис, у ўз соғлиғини йўқотди. Тарихда не бир ҳукмдорлар касал, ҳаттоки, ўлар ҳолатдаям тахтни топширмаган. Абулғози эса хаста хон сифатида давлат бошқарувини, халқни эмас, соғлиғини ўйлар, шу боис ўғли Ануша фойдасига 1664 йилда ўз ихтиёри билан тахтдан воз кечди. Бу Хивада ҳукмронлик қилган 57 нафар хон давридаги, эҳтимол, дунё тарихидаги ана шундай ягона ҳодиса эди.\nОлтинни олмаган хон\n“Қарғишга қолмайин десанг, уйимни бузма”, дея дадил гапирди хонга бева аёл. Бу гапдан сўнг хон бева аёл озор кўрмасин, қарғишга қолмайин, деб унинг уйини буздирмади. Шу тариқа қаъла девори айнан шу жойдан ўз йўналишини ўзгартириб давом этган…\nҚаъла деворини қурдирган ўша хон Оллоқулихон эди. У Хива тахтига ўтирган ҳукмдорларнинг қирқ тўққизинчиси бўлиб, қўнғиротлар сулоласига мансуб отаси Муҳаммад Раҳимхоннинг вафотидан сўнг 1825 йилда бошига тож, бармоғига салтанат узугини таққан. Ўшанда Оллоқулихон энди ўттиз ёшга тўлган эди.\nБу пайтларда сарой ўйинлари тез-тез бўлиб турадиган одатий ҳол саналган. Шу боис Оллоқулихон атрофига ўзидек инсофу диёнатли кишиларни тўплади. Унинг халқ ўртасида инсофли ҳукмдор, дея довруқ таралишига сабаб, 1831 йили Хивалик савдогар Саид Ниёз Шоликорбойга насиб этган бир қор олтинни хонлик хазинасига қўшмаганида эди. Ўшанда Саид Ниёз Оренбургдан қирқ қоп маҳсулот олиб қайтиб, ичидан чиққан бир қоп олтинни нима қиларини билмай қолди. Сўнг охиратим куймасин, дея Оллоқулихоннинг ҳузурига борганди.\n—Бу олтинлар қандай йўл билан топилгани номаълум. Шу боис бир қоп олтинни деб хонлик хазинасини булғамайлик,—деди хон бойга. Кейин масжид, минора солишни маслаҳат берди.\nЎзи ҳам аъёнларининг маслаҳатига кўра, Эрон ва Бухоро билан кечадиган низоли воқеаларга чек қўйди. Ҳатто, урушда асирга олинган хуросонлик форсийларга Оқдарбанд қишлоғини ажратиб бериб, уларга деҳқончилик билан шуғулланиб, ҳарбий хизмат қилишлари учун шароит яратиб берди. Айни пайтда Хоразмда янги этник улус—форсийларни кўпайтирди. Чор империяси билан тўхтаб қолган дипломатик алоқаларни йўлга қўйди. Кўп йиллардан бери Хивада сақланаётган 29 нафар рус кишисини совға ва инъомлар билан озод қилиб, ватанига жўнатди. Энг ҳайратланарлиси, Оллоқулихон шарқ мусулмонларига хос нафақат араб ва форс тилларини, балки рус тилиниям ўрганиб, ёзиб гапира оладиган даражага етган эди. Русиялик савдогарлардан русча китоблар сотиб олиб ўқирди. Ҳатто, Хоразмда, Ўрта Осиёда биринчилардан бўлиб, замондоши Пушкин шеърларини мутоаала қилган. Ваҳоланки, кейинчалик, чоризм истилосидан сўнгги қарамлик давридаям Бухоро амирлари ва Хива хонлари руслар билан тилмоч орқали муомила қилишган.\n1830 йилларда, тағин диний бидъат авж олган замонларда оврўпа тилини, мутаассиблар таъбири билан айтганда, “кофирча”ни ўрганиш, китоблар ўқиш ҳам хон учун жасорат эди. Шунингдек, Федька Грушин деган рус асирини эшик оғаси лавозимига, Андрей Ивановни эса Хивада руҳонийлик қилишига, рус асирларининг тўпланиб, улуғ рўза, пасха, троица—насронийлик диний байрамларини ўтказишига рухсат берди.\nБироқ, нима бўлганида ҳам у Хоразм ҳукмдори сифатида ўз миллий манфаатларини ўйлар эди. Шу боис 1839 йилда Хивага келган Англия элчиси Аббат ва 1841 йили воҳага ташриф буюрган чор империяси элчиси Никифировларнинг ўз давлатлари манффатини кўзловчи талабларини рад этди. Савдонигина ривожлантириш учун ўз элчиларини уларга қўшиб юборди. Булардан ташқари Оллоқулихон хонликда кўплаб каналлар қаздирди, сув йўлларини тозалатдирди. Пойтахт Хивада кўплаб масжид, мадраса, хонақоҳ барпо этдирди.\nОллоқулихоннинг бошқа амалдорларга, олтинни нафсига ишлатиб, қўша-қўша уй, хотин устига хотин олаётган бойларга ибрат сифатида 99 ҳужрадан иборат икки қаватли мадраса бунёд қилдиргани ҳам маълум. Ўз халқига нисбатан раҳм-шафқатли бўлган хон Ичан қаъладан ташқарида яшаётган фуқароларни ҳимоя этиш ниятида яна бир истеҳком—Дишон қаълани барпо этдирди. Ваҳоланки, Оллоқулихон пайтида Хивага ҳужум таҳликалари бўлган эмас. У халқи, давлати манфаати ҳимоясини ўйлаб, шундай мудоффа иншоаатини бунёд этдирган эди. Мазкур қаъла деворининг узунлиги 6250 метр бўлиб, пахса деворлар лойдан олти ҳафталик муддат ичида тикланган. Эътиборни тортадиган жиҳати, Дишон қаъла жанубидаги девор пахса аввал ичкарига кириб, кейин бурилиб, яна ўз йўналишида давом этган.\nЮқорида айтганимиздек, Оллоқулихон қаъла деворини тиклаётганида, бир бева аёлнинг уйи йўналишига тўғри келганди.Беванинг, халқ қарғишидан қўрққан хон деворнинг йўналишини ўзгартиради.\nОллоқулихон касаллиги туфайли, 1842 йили, ўн саккиз йиллик ҳукмдорлигидан сўнг вафот этган. Ундан етти ўғил ва хонлик даврида барпо этдирган иншоаатлар ёдгор бўлиб қолди.


Таэквондо бўйича терма жамоамиз мураббийларидан навбатдаги мастер-класс – O'zbekiston Milliy paralimpiya qo'mitasi\nТаэквондо бўйича терма жамоамиз мураббийларидан навбатдаги мастер-класс\nТерма жамоаларимизда фаолият олиб бораётган хорижлик мутахассислар иштирокидаги онлайн маҳорат сабоқлари давом этади. Бугун таэквондо бўйича Ўзбекистон терма жамоасида фаолият олиб бораётган кореялик Ким Жинг Юнг ва ўсмирлар терма жамоаси бош мураббий Собир Назаралиев иштирокида навбатдаги мастер-класс ўтказилди. Ушбу тадбир мамлакатимизнинг барча вилоятлари, шунингдек, Қорақалпоғистон Республикаси вакиллари учун ташкил қилиниб, жараённи МОҚ ва Ўзбекистон таэквондо ассоциацияси раҳбарияти ҳам кузатиб борди.\nДастлаввал, ёш спортчиларнинг оёқ ҳаракатлари, техникалари кўздан кечирилиб, мутахассислар томонидан тегишли кўрсатмалар берилди. Шундан сўнг Ким Жинг Юнгнинг услуби асосида ишланган ва терма жамоамиз вакиллари томонидан амалда кўрсатиб берилган зарбалар, турли комбинациялар ва тактик ҳаракатлар тасвирланган видеоқўлланма қўйиб берилди.\n“Тўлиқ шпагат очиш таэквондочининг асосий қуроли. Жанг пайти асосий ҳаракатларни рақибнинг бош қисмига зарба беришга қаратамиз. Шу боис бу машқни тўлиқ бажариш Сизнинг техникангизни, ҳаракатларингизни янада мукаммаллаштиради”, – деди Собир Назаралиев ёш спортчиларга.\nТадбир давомида терма жамоа мутахассислари вилоятдаги мураббийлар ва спортчиларни қизиқтирган саволларига жавоб бериб ўтишди.\nТеннисчиларимиз очиқ ҳавода онлайн машғулот ўткизишди\nПаралимпиячиларимизнинг Мустақиллик давридаги натижаларини ёд оламиз


10 йил олдин Мисрда коррупцияга қарши норозилик намойиши ёшлар ва "оқ ёқа"лар томонидан бошланган эди - Ўзбекистон Янгиликлари\nДомой Бу қизиқ 10 йил олдин Мисрда коррупцияга қарши норозилик намойиши ёшлар ва «оқ ёқа»лар...\nАслида бу инқилобни радикал-исломчилар эгарлагандилар…Ўтган ҳафта Мисрда 2011 йилги «инқилоб»нинг ўн йиллиги «нишонланди», яъни ўша «инқилоб» бутун Яқин Шарқва Шимолий Африкада беқарорлик ва келишмовчиликлар даври бошланишини эди\nҚоҳирадаги ўша кунларни эслаб, Таҳрир (Озодлик, ўтган асрнинг 52-йилида монархия ағдарилганидан кейин шундай номланган) асосий майдонидаги қарама-қаршилик натижалари ва атрофимиздаги барча воқеаларни кузатиб турсак, гуёки «қундуз (сурка) куни» бошланади (ёки давом этади)…\nЎн йил муқаддам, Ҳусни Муборакнинг (яни 30 йил давомида ҳокимият тепасида) мухолифлари Таҳрирга ўз-ўзидан чиқишганига ҳамма амин эдилар. Шиорлардаги асосий хабар: “Диктатор ўз фуқароларини сабр-тоқат чегарасига етказди».\nТаҳрир майдонида, оммавий ахборот воситаларида, ижтимоий тармоқларда, ошхоналарда президент Муборак барча ўлик гуноҳларда айбланди: коррупция, саройлар, бизнесдаги қариндошлар ва дўстлар.\nБилимли ёшлар, офис ишчилари, кичик ва ўрта бизнес вакиллари Муборакка қарши норозилик намойишини бошладилар. Ҳаммаси ўзгаришни талаб қилди.\nАммо тез орада Таҳрирга исломчилар тарафдорлари — «Мусулмон Биродарлар» (Братъя мусулмане) келишди ва биродарлар нафақат ўзгаришларни, балки туб ўзгаришларни ҳам талаб қилишди. Норозиликни ҳар доим кучлироқ бўлган киши қўлга олади ва бошқаради. Радикаллар бўлса доимо ҳипстерлардан кучлироқдир.\nДарвоқе, «инқилоб»дан кейин Муборакда ҳеч нарса топилмади, на пул, на чет элда ҳисоб-китоб, на сарой. Дарҳақиқат, бутун бирлашган намойишчиларга қараганда, барча камчиликларига қарамай, Муборак ўз Ватанининг каттароқ ватанпарвари бўлиб чиқди.\n10 йил олдин «рангли инқилоблар» замонавий технологиялари ҳали ҳам янги эди, аммо ўша пайтларда ҳам бу воқеалар «Твиттер инқилоби» ёки «Араб баҳори» деб номланди. Аммо, баҳор исиши содир бўлмади, Мисрга жиддий совуқлар келди.\nМамлакат ҳали ҳам иқтисодий, ҳам сиёсий жиҳатдан тикланмади. 2011 йилда, «инқилоб»дан олдин, иқтисодиёт йилига 5% дан кўпроқ ўсиб борар эди, шу пайтгача улар фақат шундай ўсишни орзу қилишмоқда.\nМисрга сайёҳлар боришни истамайдилар, чунки мамлакатда терактлар хавфи юқори. Синай ярим оролининг шимолини ҳанузгача «мужаҳиддин» назорат қилмоқда. Ва у ерларни қачон тартибга солишларини ҳеч ким билмайди.\nМисрга ҳали ҳам омад келди, Сурия ёки Ливиядан фарқли ўлароқ. У ерда ҳарбийлар «Мусулмон Биродар»ларни ҳокимиятдан қувиб чиқарди. Агар ундай бўлмаганда? Мисрда кўплаб насронийлар бор ва черковлар мавжуд. Нима бўпти? — черковларни ёқиш, қадимий насронийларнинг яшаш жойларини йўқ қилиш, фуқаролар уруши ва вайронагарчиликлар…\nҲа унутмайлик, кимдир (эҳтимол ўқувчиларнинг ўз фикри бор — ким) Таҳрирдаги норозиликларни молиявий қўллаб-қувватлади.


Мурод Хонтўраев 34 ёшида вафот этди - xabar.uz\nМурод Хонтўраев 34 ёшида вафот этди\n19.07.2021 13:31 0 6729\nБугун, 19 июл куни ММА жангчиси, «Осиё айиғи» Мурод Хонтўраев 34 ёшида вафот этди. Бу ҳақда Тошкент вилояти ИИБ ахборот хизмати раҳбари Бобур Тўлаганов хабар берди.\nҚайд этилишича, унинг бошқарувидаги автомобил Тошкент вилояти, Бўстонлиқ тумани, Чорвоқ йўлида бошқарувни йўқотиш натижасида ЙТҲга учраган.\nМурод Хонтўраев 1987 йил 4 июлда Тошкент шаҳрида туғилган.\nЭслатиб ўтамиз, 2018 йил 26 ноябрь куни Мурод Хонтўраевнинг офисига ниқоблилар бостириб кириб, унга совуқ қурол билан тан жароҳати етказишганди. Ундан аввалроқ эса уни пичоқлашганди.\nЖамият 19/07, 19:20\nМурод Хонтўраевнинг ўлими ҳақида овозли хабар тарқатган йигит узр сўради\nҲодиса 19/07, 13:59\nМурод Хонтўраевнинг ўлимига сабаб бўлган ҳодиса ҳақида расмий маълумот берилди


Ижтимоий тармоқлардан фойдаланишга кунига қанча вақт ажратиш керак? Тасбеҳга-чи? | Azon.uz - Ахборот-таҳлилий портал\n1058 08:26 31.08.2020\nИнтернет оммалашмасдан олдин одамларга обрўли, фикрли ва билимлиларнинг фикр ва мулоҳазалари ҳавола қилинарди. Бу телевидение, радио ва босма маҳсулотлар воситасида амалга ошириларди. Уларнинг эгалари борлиги учун маълумот тарқатишга масъулият билан ёндашиларди.\nЭнди ҳозирга келиб афкор оммага фикр уқтиришнинг янги воситаси - интернет ҳам қўшилдики, у бизга яхшиликлар билан бирга ёмонликларни ҳам тақдим қилмоқда. Ал-Жазира каналининг шиори билан айтганда "Минбари йўққа минбар" бўлмоқда.\nЭнди бу минбарга оқил ва фозиллар билан бирга жоҳил ва фосиқлар ҳам интилмоқдаки, бу ҳолдан норози биринчи тоифа бу минбардан ўзини тортмоқда. Минг таассуфки, минбар иккинчи тоифанинг томорқасига айланиб бораётгани сабабли энди афкори омма заҳарланмоқда, жуда бўлмаганда фойдасиз нарсалар билан тўлдирилмоқда.\nБу муаммонинг олдини олишнинг энг мақбул йўли киши ўзига талабчанликни ошириши керак. Ижтимоий тармоқлардан доимий фойдаланмаслик керак. Бир кунда ярим соат етади.\nМаълумотларидан баҳраманд бўлинадиган кишилар ва манбалар рўйхатини тузиб олиб, қолганларни дўстликдан чиқариш ёки улардан келадиган маълумотни тақиқлаб қўйиш даркор. Тортишув ва баҳсларга асло яқинлашмаслик лозим.\nШуни ёдда тутиш керакки, узундан узоқ ижтимоий тармоқда ўтиргандан кўра оғирлиги ер-осмонни босиб кетадиган тасбеҳни бир марта айтиш дунё ва охират учун фойдалидир.\nижтимоий тармоқлар Тасбеҳ Махсус Мақолалар таҳлил\n1826 22:05 03.07.2021\n1778 17:35 02.07.2021\n1322 21:00 07.06.2021\n1424 16:25 01.06.2021\n2533 20:20 23.05.2021\n1922 07:00 21.05.2021


Ўзбекистон Республикаси Олий ва ўрта махсус таълим вазирлиги 2019 йил 23 сентябрда «Олий таълим муассасалари талабаларига стипендиялар тўлаш тартиби ва миқдорлари тўғрисида» Ўзбекистон Республикаси Вазирлар Маҳкамасининг Қарори лойиҳасини муҳокама учун эълон қилди.\nУнга кўра, 2019/2020 ўқув йилидан бошлаб республика олий таълим муассасаларининг кундузги шаклида давлат гранти ва бир йиллик ўқитиш қийматининг стипендияли миқдорини тўлаган, тўлов-контракт асосида таълим олаётган талабаларни (хорижий талабалардан ташқари) стипендия билан таъминлаш тизими жорий этилиши лозим.\nБунда, ўқув йили учун тўлов-контракт қиймати миқдорига киритилган ҳар ойда тўланадиган стипендия суммаси талабага унинг ўзлаштириш кўрсаткичларидан қатъи назар тўланиши белгиланган. Шунингдек, барча фанлар бўйича ўзлаштириш кўрсаткичи фақат «аъло» баҳо (рейтинг кўрсаткичи 86 баллдан кам бўлмаган) бўлган талабаларга навбатдаги ўқув семестри давомида базавий стипендиянинг 15 фоизи миқдорида; ўзлаштириш кўрсаткичи фақат «аъло» ҳамда «аъло» ва «яхши» баҳо бўлган ёки жамоат ишларида фаол ёки ижтимоий ҳимояга муҳтож талабага навбатдаги ўқув семестри давомида тайинланган жами стипендияга нисбатан 50 фоизгача миқдорда қўшимча рағбатлантириш маблағи тўланади.\nИқтидорга эга, халқаро ёки республика ёки олий таълим муассасаси миқёсида талабалар ўртасида ўтказилган фан (таълим йўналиши) олимпиадалари ғолиби бўлган талабага базавий стипендия миқдорига нисбатан бир ўқув йили давомида қуйидаги тартибда алоҳида моддий рағбатлантириш тўловлари тайинланади: халқаро миқёсдаги олимпиада ғолибига – 50 фоиз; республика миқёсидаги олимпиада ғолибига – 25 фоиз; олий таълим муассасаси миқёсидаги олимпиада ғолибига – 15 фоиз.\nОлий таълим муассасаларида 2019/2020 ўқув йилидан бошлаб бакалавриат ва магистратурада таълим олаётган талабаларга тўланадиган стипендиянинг базавий миқдори 400 000 (тўрт юз минг) сўм этиб белгиланади. Аввалги семестр натижаларига кўра барча фанлардан ўзлаштириш кўрсаткичи фақат «аъло» (рейтинг кўрсаткичи 86 баллдан кам бўлмаган) бўлган талабаларга стипендиянинг базавий миқдори 15 фоизга оширилган ҳолда белгиланади. 2019/2020 ўқув йилининг 2-семестридан бошлаб аввалги семестр натижаларига кўра ўзлаштириш кўрсаткичи 30 фоиз ва ундан ортиқ фанлар бўйича «қониқарли» баҳо (рейтинг кўрсаткичи 55-70 балл бўлган) бўлган талабага навбатдаги семестр учун стипендия тайинланмайди.\nЎқув семестри учун ўзлаштириш натижалари бўйича узрсиз сабабларга кўра академик қарзга (бир ёки ундан кўп фанлар бўйича 55 фоиздан кам рейтингга) эга бўлган олий таълим муассасаларининг талабалари кейинги ўқув семестри ойининг биринчи кунидан бошлаб стипендия олиш ҳуқуқидан маҳрум бўладилар.\nЎзЛиДеПнинг саволларини масъуллар учун такрорлаймиз:\nУчинчидан, ўқув йилининг биринчи ярми учун камида 50 фоиз контракт тўлови жорий йилнинг 1 ноябрига белгиланган бўлса-да, тўлов- контракт асосида талабаликка тавсия этилган абитуриентлар учун тўлов ҳақини ўтказиш ҳамда талабалар сафига қабул қилишни расмийлаштиришнинг сўнгги муддати 2019 йилнинг 15 октябри этиб белгиланиши мантиқан тўғрими?\nТўртинчидан, давлат раҳбари ташаббуси билан ўрнатилиши лозим бўлган «халқни рози қилиш» тамойили таълим тизими учун ҳам тегишлимикин?\nТўғри, айрим ҳафтафаҳм даъволар ҳам жаранглади: «Ҳеч бир замонда ва маконда олий маълумот олиш арзон бўлмаган!». Биринчидан, Германия, Хитой ва бошқа қатор давлатларда олий таълим бепул ва ҳатто таълим учун пул олиш ман қилинган. Туркия олий ўқув юртлари минглаб ўзбек талабаларни текинга ўқитмоқда ва ҳатто текин ётоқ ва овқат билан таъминламоқда. Ўн минглаб ўзбеклар Россияда таълим олмоқда ва уларнинг аксарияти Россия бюджети ҳисобидан таъминланмоқда. Иккинчидан, боболаримиз қурган мадрасаларда талабалар учун ота-оналари шартнома тузмаган ва пул тўламаган. Алишер Навоий ўзлари қурган мадрасалардаги минглаб талабаларнинг таъминотини ўз ҳисобларидан тўлаганлари маълум. Учинчидан, бу энг асосийси, мамлакатимизнинг ва давлатимизнинг ижтимоий сиёсати нима бўлади?! Бюджетнинг улкан қисми таълим ва соғлиқни сақлашга ажратилади, деб кериламиз. Боғчанинг ҳам «элита учун»лари чиқди, мактабларнинг яхши таълим берадиганлари пуллик бўла бошлади, соғлиқни сақлаш соҳасига пул тўлашни – мажбурий суғуртани киритиш режалари тузилган... Бюджетнинг триллионлари қайга кетади? Давлатнинг ижтимоийлиги нима бўлади?! Давлат – халқнинг ҳимоячиси эмасми? Давлат шу инсонларнинг тўлаган пуллари эвазига йиғилган бюджетдан кун кўрмайдими?! Шу давлат шу халқники эмасми?!\nҚарор лойиҳаси муҳокамасида берилган таклифларнинг 99 фоизида стипендия тўлашнинг аввалги тартиби қолишини сўрашганди. Шунга қарамай ушбу таклифлар инобатга олинмасдан қарор қабул қилинса, қонун лойиҳасини муҳокамага қуйишдан нима фойда!? Таклифлар инобатга олинса, халқнинг давлат органлари ва қонунларга бўлган ишончи ва ҳурмати ошмайдими?


“Гиёхвандлик-аср вабоси, ундан ёшларимизни асрайлик!” мавзусида тадбир бўлиб ўтди » ТАШКЕНТСКИЙ ИНСТИТУТ ПО ПРОЕКТИРОВАНИЮ, СТРОИТЕЛЬСТВУ И ЭКСПЛУАТАЦИИ АВТОМОБИЛЬНЫХ ДОРОГ\nwww.Tayi.Uz » Новости » Актуальные новости » “Гиёхвандлик-аср вабоси, ундан ёшларимизни асрайлик!” мавзусида тадбир бўлиб ўтди\n“Гиёхвандлик-аср вабоси, ундан ёшларимизни асрайлик!” мавзусида тадбир бўлиб ўтди\nЖорий йилнинг 20 ноябрь куни “Йўл хўжалиги иқтисодиёти ва уни ташкил этиш” кафедраси мудири С.Юлдашева раҳбарлигида “Гиёхвандлик-аср вабоси, ундан ёшларимизни асрайлик!” мавзусида тадбир ташкил этилди.\nТадбирда “Йўл хўжалиги иқтисодиёти ва уни ташкил этиш” кафедраси катта ўқитувчилари И.Рахимбердиев, Р.Умарова, С.Арсланбеков, К.Мухитдинова, кафедра ассистентлари Н.Шоназарова Г.Юсупходжаева ҳамда талаба-ёшлар иштирок этишди.\nТадбирда иқтисод фанлар номзоди, доцент С.Юлдашева сўзга чиқиб,халқаро терроризм, дин ниқоби остидаги экстремистик, фундаменталистик ва сепаратистик хуружлар, наркотик моддалар билан савдо қилиш (наркобизнес), энг ачинарлиси, оилалар ва миллат генофондининг бузилишига сабаб бўлаётган гиёҳвандлик ва у билан боғлиқ оғир жиноятлар хусусида таҳлилий маълумотлар билдирилди.\n“Йўл хўжалиги иқтисодиёти ва\nуни ташкил этиш” кафедраси\nкатта ўқитувчиси Мухитдинова К.А.


Тонгги юлдуз ва Кечки юлдуз (санкава аке но миоджио и санкава йои...\nТехнические индикаторы / Тонгги юлдуз ва Кечки юлдуз (санкава аке но миоджио и санкава йои но миоджио)\nТонгги юлдуз ва Кечки юлдуз (санкава аке но миоджио и санкава йои но миоджио)\n"Тонгги юлдуз" ва "Кечки юлдуз" фигуралари графикда тез-тез учраб туради ва тренднинг йўналиши ўзгариши тўғрисида доим далолат беради. Бу фигуралар учта шамдан ташкил топади. Тонгги юлдуз нархнинг пасайиши тўхташини ва тренднинг кўтарилиш томонига қараб бурилишини кўрсатади. Кечки юлдуз ўсишнинг тугашини ва тренднинг пасайиш томонга бурилишини кўрсатади.\nТонгги юлдуз — бу узун қора танадан, унинг кетидан келадиган кичик танадан иборат бурилувчи буқа моделидир. Бу шамлар орасида узилиш кузатилади. Оқ рангдаги учинчи тана биринчи куннинг қора танаси ичида ҳаракатланади. "Тонгги юлдуз"нинг идеал фигураси ўртача кун танасигача ва ундан кейин узилишларга эга бўлади.\nКечки юлдуз - бу Тонгги юлдузнинг айиқ эгизаги, шунинг учун у кўтарилувчи тренд пайтида ёки унинг кетидан пайдо бўлади. Биринчи кун - бу узун оқ тана бўлиб, унинг кетидан юлдуз келади. Шуни ҳам билиб қўйиш керакки, юлдузнинг танаси аввалги кун танасидан ажралади. Қатъиятсизликнинг биринчи белгиси - бу юлдузнинг кичик танасининг пайдо бўлишидир. Кейинги кун пастга қараб узилиш бўлишидир. Кейинги кун пастга қараб узилиш юз беради, модель янада паст ёпилиши нархи билан якунланади. Тонгги юлдуз каби Тунгги юлдуз ҳам биринчи ва иккинчи тана ўртасида узилишга, шунингдек иккинчи ва учинчи жисм ўртасида узилишга эга бўлиши керак.\nМоделнинг ривожланиш сценарийси\nБозорда пастга тушувчи тренд устунлик қилганда узун қора шам пайдо бўлади, бу шу тренднинг давом этишини тасдиқлайди. Сессия очилганда кейинги кун пастга томон нарх узилиши юз беради, савдо тор диапазонда амалга оширилади, савдо сессияси эга очилиш нархига яқин якунланади. Кейинги кун савдоларнинг очилишида биз нархнинг юқорига томон узилишини кузатамиз, савдо сессияси анча юқори нархда якунланади. Тренднинг муҳим бурилиши пайдо бўлади.\nТунги юлдуз сценарийсининг ривожи Тоннги юлдуз сценарийсига тўла зид келади.\nБиринчи шам жисми билан юлдуз ўртасидаги битта узилишни ва юлдуз танаси билан ҳамда учинчи шам жисми ўртасидаги иккинчи узилишни ажратиш қабул қилинган. Юлдуз билан шам танаси ўртасида узилиш масаласида мослашиш кузатилади.\nАгар учинчи шамнинг ёпилиш нархи биринчи шамнинг танаси ичига чуқур кириб кетганда янада кучлироқ ҳаракат вужудга келиши мумкин.Агар савдо учинчи куни катта ҳажмларда ўтганда бу айниқса долзарб бўлади. Шундай ҳолатлар ҳам кузатилганки, учинчи кун ёпилиш нархлари биринчи кун танасининг ўртасида узунроқ кетади.\n"Тонгги юлдуз" фигураси "Қоғоз шамсоя" ёки "Тўқмоқ" фигураларига келтирилади - бу мазкур моделнинг айиқ характерини тўла қўллаб-қувватлайди.\n"Кечки юлдуз" фигураси "Тушувчи юлдуз" фигурасига келтирилади, бу айиқ шами ҳисобланади ва мазкур модельнинг характерини тўла қўллаб-қувватлайди.\nТоннги ва Кечки юлдузларнинг қондош моделлари қаторига "Тоннги ва Кечки доджи-юлдузлар", "Ташлаб кетилган чақалоқ" ва "Уч юлдуз" фиругалари киради.